
谞讟诇转 讘讗讜诪讚. 驻讬' 专砖"讬 讝"诇 砖讗' 诪讞诪砖讬诐 砖讗诪专讜 讞讻诪讬诐 诪驻专讬砖讛 讘讗讜诪讚 讚讗诐 讟注讛 讗讬谉 讗住讜专 诪讚讗讜专讬讬转讗 讚讞讟讛 讗讞转 驻讜讟专转 讗转 讛讻专讬 讚诇讗 谞转谞讛 讘讜 转讜专讛 砖讬注讜专 讗诇讗 专讗砖讬转 讚讙谞讱 讗祝 转专讜诪转 诪注砖专 讗注"驻 砖砖讬注讜专讛 拽爪讜讘 谞讬讟诇转 讘讗讜诪讚 讜讘诪讞砖讘讛 砖谞讜转谉 注讬谞讬讜 讘爪讚 讝讛 讜讗讜讻诇 讘爪讚 讗讞专 讜转专讜讜讬讬讛讜 谞驻拽讗 诪讜谞讞砖讘 讜讛讗讬 讚讬诇讬祝 转专讜诪转 诪注砖专 诪转专讜诪讛 诇注谞讬谉 讗讜诪讚 讛讜讗 讚讬诇讬祝 讜诪讬讛讜 讘诪讞砖讘讛 谞诪讬 转诇讛 讛讻转讜讘 转专讜诪转 诪注砖专 讘转专讜诪讛 讻讚讻转讬讘 讻讚讙谉 诪谉 讛讙讜专谉 讜讛专讬 讝讛 讘讗 诇诇诪讚 讜谞诪爪讗 诇诪讚 讜讛讱 诪讞砖讘讛 讙专讬讚转讗 诇讜诪专 砖讗讬谞讜 爪专讬讱 诇讛讜爪讬讗 讘砖驻转讬讜 讜诪讜讚讜 专讘谞谉 讘转专讜诪讛 讙讚讜诇讛 砖讛讬讗 讘诪讞砖讘讛 讻讚转谞谉 讘讗诇诐 讗诐 转专诐 转专讜诪转讜 转专讜诪讛 讜讛讻讬 讗诪专讬谞谉 讘诪住讻' 砖讘讜注讜转 驻"讙 讙诪专 讘诇讘讜 爪专讬讱 砖讬讜爪讬讗 讘砖驻转讬讜 讘谞讚专讬诐 讚诇讗 讙诪专讬谞谉 诪转专讜诪' 诪砖讜诐 讚讛讜讜 转专讜诪讛 讜拽讚砖讬诐 讘' 讻转讜讘讬诐 讛讘讗讬诐 讻讗' 讜讛讬讬谞讜 转专讜诪讛 讙讚讜诇讛 讚讬诇讬祝 诪讬谞讬讛 拽专讗 讜谞讞砖讘 讗驻讬诇讜 诇专讘谞谉 讜讬"讗 讚讘转专讜诪讛 讙讚讜诇讛 诪讻诇 谞讚讬讘 诇讘 谞驻拽' 讻讚讗诪专讬谞谉 讘讝讘讞讬诐 讚讛讛讜讗 讘注讜诇讜转 讛讜讗 讚讻转讬讘 讜讗转拽讜砖 转专讜诪讛 诇拽讚砖讬诐 诪讛 拽讚砖讬诐 讘诪讞砖讘讛 讗祝 转专讜诪讛 讘诪讞砖讘讛 讜转专讜诪转 诪注砖专 诪讜谞讞砖讘 讜讻讜' 讜诪讬谞讬讛 讛讜讜 讘' 讻转讜讘讬诐 讛讘讗讬诐 讻讗'. 讜讝讛 讗讬谞讜 谞讻讜谉 诪砖讜诐 讚专讘谞谉 讜讚讗讬 驻诇讬讙讬 注诇讬' 讚讗讘讗 讗诇注讝专 讘诪讞砖讘讛 讻讬 讛讬讻讬 讚驻诇讬讙讬 讘讗讜诪讚 讜讛讬讬谞讜 讘转专讜诪转 诪注砖专 讜诇讬讻' 诇讗讜拽讜诪讬 住讜讙讬讗 讚砖讘讜注讜转 讻讗讘讗 讗诇注讝专 讜讛"谞 诪讜讻讞 驻专' 讘转专讗 讚讘讻讜专讜转 讚驻诇讬讙讬 专讘谞谉 讗驻讬诇讜 讘诪讞砖讘讛. 
讜专讘讬诐 讗讜诪专讬诐 谞讟诇转 讘讗讜诪讚 讗祝 讘讗讜诪讚, 讜讗讬谞讜 讻谉 讗诇讗 讚讜拽讗 讘讗讜诪讚 讚讛讻讬 转谞谉 讘诪住' 转专讜诪讜转 讗讬谉 转讜专诪讬谉 诇讗 讘诪讚讛 讜诇讗 讘诪砖拽诇 讜诇讗 讘诪谞讬谉 讗讘诇 转讜专诐 讛讜讗 讗转 讛诪讚讜讚 讜讗转 讛砖拽讜诇 讜讗转 讛诪谞讜讬 讜诪驻讜专砖 讘讬专讜砖诇诪讬 讗诪专 专' 讗诇注讝专 讻讬谞讬 诪转谞讬' 诪讜讚讚 讟讘诇讜 讜诪讻谞讬住讜 诇讘讬转讜 讜讘诇讘讚 砖诇讗 讬转专讜诐 讘诪谞讬谉 讜诇专讘谞谉 转专讜诪讛 讙讚讜诇讛 讚讜拽讗 讘讗讜诪' 讗讘诇 讘诪谞讬谉 讗讬谞讜 诪谉 讛诪讜讘讞专 讗讘诇 转专讜诪转 诪注砖专 讚讜拽讗 讘诪谞讬谉 讜诇讗 讘讗讜诪讚 讻诇诇 讚转谞谉 讛转诐 讘转专讜诪讛 驻"讚 讛诪讜谞讛 诪砖讜讘讞 讜讛诪讜讚讚 诪砖讜讘讞 诪诪谞讜 讜讛砖讜拽诇 诪砖讜讘讞 诪砖诇砖转谉.
讜讘讬专讜砖诇诪讬 诪拽砖讬谞谉 诇讛 讗诪转谞讬' 讚讘驻"拽 讜诪转专抓 讗专"讬 讘"诇 讻讗谉 诇转专讜诪讛 讙讚讜诇讛 讻讗谉 诇转专讜诪转 诪注砖专 讜转谞讬 讻谉 讗讘讗 讗诇注讝专 讘谉 讙讜诪诇 讗讜诪专 诪谞讬谉 砖讗讬谉 转讜专诪讬谉 诇讗 讘诪讚讛 讜诇讗 讘诪谞讬谉 讜诇讗 讘诪砖拽诇 砖谞讗诪专 讜谞讞砖讘 诇讻诐 转专讜诪转讻诐 讘诪讞砖讘讛 讗转讛 转讜专诐 讜诇讗 讘讚讘专 讗讞专 讜诪讛 转专讜诪讛 讙讚讜诇讛 讘诪讞砖讘讛 讗祝 转专讜诪' 诪注砖专 讘诪讞砖讘讛 驻讬' 诪转谞讬' 讚讘驻"拽 讘转专讜诪讛 讙讚讜诇讛 讜讛讗 讚驻"讚 讘转专讜诪转 诪注砖专 砖讛诪讜谞讛 诪砖讜讘讞 讜转谞讬 讻谉 讗讘讗 讗诇注讝专 讘谉 讙讜诪诇 讗讜诪专 讜讻讜' 驻讬' 讚诪讛讱 讘专讬讬转' 砖诪注讬谞谉 讚讘讬谉 诇讗讘讗 讗诇注讝专 讘讬谉 诇专讘谞谉 转专讜诪讛 讙讚讜诇讛 讘讗讜诪讚 讜讛讬讬谞讜 诪讞谞讬' 讚讗讬谉 转讜专诪讬谉 讜讘转专讜诪转 诪注砖专 驻诇讬讙讬 讚诇讗讘讗 讗诇注讝专 讛讬讗 谞诪讬 讘讗讜诪讚 讜诇专讘谞谉 讘诪谞讬谉 讜诪转谞讬' 讚讛诪讜谞讛 诪砖讜讘讞 专讘谞谉 讛讬讗 讜讛转诐 讘驻"讚 讘注讬 讘讬专讜砖诇诪讬 讚讛讛讬讗 诪诪讬 讛讜讗 诪砖讜讘讞 诪谉 讛转讜专诐 诪谉 讛讗讜诪讚 讻诇讜诪专 砖讗诐 转专诐 诪"诪 转专讜诪转讜 转专讜诪讛 讜讝讛 诪砖讜讘讞 诪诪谞讜 讗诪专 专' 讞谞讬谞讗 讘专' 讛诇诇 诪转谞讬' 讗诪专讛 讻谉 讜讛砖讜拽诇 诪砖讜讘讞 诪砖诇砖转谉 驻讬' 讚讛讬讬谞讜 讗讜诪讚 讜诪讜讚讚 讜诪讜谞讛 讗"专 讞谞讬谞讗 转驻转专 讘砖诇砖转谉, 讜诇讬转 讗转 砖"诪 讻诇讜诐. 
讜诇讬 谞专讗讛 讚讗讘讗 讗诇注讝专 讘谉 讙讜诪诇 讛"拽 讻砖诐 砖转专讜诪讛 讙讚讜诇讛 讘讗讜诪讚 讛讬讗 谞讟诇转 讻讱 转专讜诪转 诪注砖专 诇讻转讞诇讛 谞讟诇转 讘讗讜诪讚 讗诇讗 砖转专讜诪讛 讙讚讜诇讛 讗讬谞讛 谞讟诇转 讘转讞诇讛 讗诇讗 讘讗讜诪讚 讜转专讜诪转 诪注砖专 讘讗讜诪讚 讜砖诇讗 讘讗讜诪' 讜讗砖讻讞谉 讻讬 讛讗讬 讛讬拽砖讗 讘讗讜转讛 砖讗诪专讜 讜讟讘讞讜 讗讜 诪讻专讜 诪讛 诪讻讬专讛 注"讬 讗讞专 讗祝 讟讘讬讞讛 注"讬 讗讞专 砖驻讬' 诪讛 诪讻讬专讛 讗讬谞讛 诇注讜诇诐 讗诇讗 注"讬 讗讞专 讗祝 讟讘讬讞讛 讬砖谞讛 注"讬 讗讞' 讗"谞 转专讜诪讛 讙讚讜诇讛 谞诪讬 讘诪谞讬谉 讛讜讗 讜讗驻讬' 诇讻转讞诇讛 讗诇讗 讚专讘谞谉 讗诪专讬 诇讻转讞诇讛 讘讗讜诪' 砖讬讟讜诇 讘注讬谉 讬驻讛 讜诇讚讗讜专讬讬转' 注讘讬讚 讛讬拽砖讗.
讜讛讬讬谞讜 讚讗讜拽讬诪谞' 讘讬专讜砖诇诪讬 诇讛讗 讚转谞谉 讛诪讜谞讛 诪砖讜讘讞 讘转专讜诪转 诪注砖专 讜转谞讬 讻谉 讗讘讗 讗诇注讝专 讘谉 讙讜诪诇 讻讜' 讻诇讜诪专 讗讘讗 讗诇注讝专 讘谉 讙讜诪诇 讛讬讗 诪转谞谉 诪讜谞讛 诪砖讜讘讞 讚诪讻诇诇 讚转讜专诐 讘讗讜诪讚 转专讜诪讛 讛讜讬 讜诪驻专砖 讜讗讝讬诇 诪诪讬 讛讜讗 诪砖讜讘讞 诪谉 讛转讜专诐 讘讗讜诪讚 讜讻讜' 讜专' 讞谞讬谞讗 驻诇讬讙 注诇讛 讜讗诪专 诇注讜诇诐 专讘谞谉 讛讬讗 讜诪讗讬 诪砖讜讘讞 诇讜诪专 砖讬驻讛 讛讜讗 注讜砖讛 讜转专讜诪转讜 转专讜诪讛 讜转谞讬 讜讛砖讜拽诇 诪砖讜讘讞 诪砖诇砖转谉 讜诇讬转 讗转 砖"诪 讚诪转谞讬' 讗讘讗 讗诇注讝专 讛讬讗 讗诇讗 专讘谞谉 讜转讜专诐 讘讗讜诪讚 诇讗 讛讜讬讗 转专讜诪讛 讻诇诇 讘转专讜诪转 诪注砖专. 



诪转谞讬转讬谉: 讛诪谞讬讞 驻讬专讜转 诇讛讬讜转 诪驻专讬砖 注诇讬讛谉 转专讜诪讛 讜诪注砖专讜转 讜讻讜' 诪驻专讬砖 注诇讬讛谉 讘讞讝拽转 砖讛谉 拽讬讬诪讬诐. 讗"诇 讜讻讬 谞讞砖讚讜 讞讘专讬诐 诇转专讜诐 砖诇讗 诪谉 讛诪讜拽祝. 讜讗讬讻' 诇诪讬诪专 讻讬讜谉 砖讛谞讬讞诐 讘专砖讜转 注爪诪讜 讘诪拽讜诐 讛诪砖转诪专 讜讗讬谉 讞讜砖砖讬谉 砖诪讗 讗讘讚讜 讜讗讬谉 注砖讜讬讬谉 诇专拽讜讘 诇讙诪专讬 诪讜转专 诇转专讜诐 砖诇讗 诪谉 讛诪讜拽祝. 讜讻砖讗诪专讜 讗讬谉 转讜专诪讬谉 诇讗 讗诪专讜 讗诇讗 讻砖讗讬谞讜 讘专砖讜转讜 讻讬 讛讛讬讗 讚讗诪专讬谞谉 讘讙诪' 讻讜专 诪注砖专 诇讗讘讬讱 讘讬讚讬 砖讬砖 诇讞讜砖 诇讻诇 讚讘专 砖讗讬谞讜 诪砖转诪' 诇讚注转讜 砖诪讗 讗讘讚 讜诇驻讬讻讱 讗讬谉 转讜专诪讬谉 砖诇讗 诪谉 讛诪讜拽祝 讜讻讱 驻讬' 专砖"讬 讝"诇 砖讗住讜专 诇转专讜诐 砖诇讗 诪谉 讛诪讜拽祝 诪砖讜诐 砖诪讗 讗讜转讛 砖注讛 讗讬谞讛 讘注讬谉.
讜诪讬讛讜 拽砖讬讗 讚讛讗 讘住驻专讬 讬诇驻讬谞谉 诇讛 诪讚讻转讬讘 讜讛专诪讜转诐 诪诪谞讜 诪谉 讛诪讜拽祝 讜讗"诇 讗住诪讻转' 讚专讘谞谉 讛讬讗. 讗"谞 诪讚讗讜专讬讬转' 转专讜诪讛 讙讚讜诇讛 讗讬谞讛 谞讟诇转 讗诇讗 诪谉 讛诪讜拽祝 讗讘诇 转专讜诪转 诪注砖专 谞讟诇转 砖诇讗 诪谉 讛诪讜拽祝 讚转谞谉 讘诪住' 讘讻讜专讬诐 驻"讘 转专讜诪转 诪注砖专 砖讜讛 诇讘讻讜专讬诐 讘讘' 讚专讻讬' 谞讟诇转 诪谉 讛讟讛讜专 注诇 讛讟诪讗 讜砖诇讗 诪谉 讛诪讜拽祝 讻讘讻讜专讬诐 讜讗讜住专转 讗转 讛讙讜专谉 讜讬砖 诇讛 砖讬注讜专 讻转专讜诪讛 讜讛讬讬谞讜 诪讚讗讜专讬讬转' 讜讗驻讬' 讘诪拽讜诐 讛诪砖转诪专 诇讚注转讜 谞诪讬 讗讘诇 转专讜诪转 诪注砖专 讘讬谉 讚讗讜专讬讬转' 讘讬谉 讚专讘谞谉 谞讟诇转 砖诇讗 诪谉 讛诪讜拽祝 讚诪转谞讬转讬谉 讚讬谞讗 拽转谞讬 讜讗驻讬诇讜 诇讻讚专讘谞谉 讜讻讚拽转谞讬 讜讬砖 诇讛 砖讬注讜专 讻转专讜诪讛. 讜讗诇讜 诪谉 讛转讜专讛 讞讟讛 讗' 驻讜讟专转 讜讛讗讬 讚讗拽砖讬谞谉 注诇讛 讜讻讬 谞讞砖讚讜 讞讘专讬诐 砖诇讗 诪谉 讛诪讜拽祝 讛讬讬谞讜 诪砖讜诐 讞砖砖 讗讘讬讚讛 讻讚驻讬' 专砖"讬 讝"诇 讜讗注"讙 讚讛讗讬 拽专讗 讜讛专诪讜转诐 诪诪谞讜 讘转专讜诪转 诪注砖专 讻转讬讘 讗诪专讬' 讘讬专讜砖诇诪讬 讘驻"讘 讚转专讜诪讛 转专讜诪转 诪注砖专 诇诪讚转 注诇 转专讜诪转 讙讜专谉 砖谞讟诇转 诪谉 讛诪讜拽祝 讜讛讬讗 谞讟诇转 砖诇讗 诪谉 讛诪讜拽祝 诪谞讬谉 诪讻诇 诪注砖专讜转讬讻诐 转专讬诪讜 讗驻讬诇讜 讗' 讘讬讛讜讚讛 讜讗' 讘讙诇讬诇 讜讛讻讗 诪砖诪注 讚诇讗讜 讗住诪讻讞' 讚专讘谞谉 讚讗讬 讻讜诇讛 诪讬诇转' 讚专讘谞谉 诪"砖 转专讜诪讛 讚讞砖砖讜 讜诪"砖 转专讜诪转 诪注砖专 讚诇讗 讞砖砖讜. 
讜诪讬讛讜 拽砖讛 讛讗 讚讗诪专讬谞谉 讘驻' 讛诪驻拽讬讚 (讘讘讗 诪爪讬注讗 讚祝 诇"讞) 讛诪驻拽讬讚 驻讬专讜转 讗爪诇 讞讘讬专讜 讜讗驻讬诇讜 讛谉 讗讘讜讚讬谉 诇讗 讬讙注 讘讛谉 讜诪驻专砖 讘讙诪' 诪砖讜诐 砖诪讗 注砖讗谉 转专讜诪讛 讜诪注砖专 注诇 诪拽讜诐 讗讞专 讜讛讬讗讱 讬讻讜诇 诇注砖讜转谉 砖诇讗 诪谉 讛诪讜拽祝. 讜讬砖 诇驻专砖 诪讗讬 转专讜诪讛 转专讜诪转 诪注砖专 讜讗注"驻 砖诇讗 谞讞砖讚讜 讞讘专讬诐 诇注砖讜转谉 讻谉 讚讞讬讬砖讬谞谉 砖诪讗 讗讬谞谉 拽讬讬诪讬谉 讛转诐 讘注诐 讛讗专抓 砖谞讞砖讚 讜讗"拽 讛讛讬讗 讚转谞讬讗 讛转诐 诇驻讬讻讱 讘注诇 注讜砖讛 讗讜转谉 诇讻转讞诇讛 转专讜诪讛 讜诪注砖专 注诇 诪拽讜诐 讗讞专 诇讜诪专 砖讗诐 注砖讗谉 讗讜讻诇 诇讻转讞诇讛 讜讗讬谞讜 讞讜砖砖.
讜讬"诪 诪转谞讬' 讘注专讘 砖讘转 砖诪讜转专 诇转专讜诐 砖诇讗 诪谉 讛诪讜拽祝 讻讚讗诪专讬谞谉 讘讬讘诪讜转 讘驻' 讛讗砖讛 专讘讛 (讚祝 讻"讙) 讚专' 讬谞讗讬 讛"诇 讗专讬住讗 讚讛讜讛 诪讬讬转讬 诇讬讛 讻谞转讗 讚驻讬专讗 讻诇 诪注谞讬 砖讘转讗 讬讜诪讗 讞讚 谞讙讛 诇讬讛 讜诇讗 讗转' 注砖专 注诇讬讬讛讜 诪驻讬专讬 讚讘讬转讬讛 讜讻讜' 讗"谞 讻讬 讛讛讬讗 讚讗诪专讬谞谉 讘注讬专讜讘讬谉 讙讝讘专 砖讗诪专 诇讬讛 诇注诐 讛讗专抓 诇讱 讜诇拽讜讟 诇讬 转讗谞讛 诪转讗谞转 砖诪注砖专 注诇讬讛谉 诪转讜讱 讘讬转讜 讚谞讬讞讗 诇讬讛 诇讞讘专 诇讬注讘讚 讗讬讛讜 讗讬住讜专讗 讝讜讟讗 讜诇讗 诇讬注讘讚 注诐 讛讗专抓 讗讬住讜专' 专讘讛. 讜讻谉 讛讛讬讗 讚讛诪驻拽讬讚 诪砖讻讞转 诇讛 诇讻转讞诇讛 讻砖谞讝讚诪谉 诇讜 注"砖 讗讜 注诐 讛讗专抓 讜注砖讗谉 转专讜诪讛 讜诪注砖专 注诇 诪拽讜诐 讗讞专 讜讗"转 讗"讻 诇注讬诇 讚讗拽砖讬谞谉 讜讻讬 谞讞砖讚讜 讞讘专讬诐 诇转专讜诐 砖诇讗 诪谉 讛诪讜拽祝 诇讬讞讜砖 诇讻讬 讛谞讬 讙讜讜谞讬 诇讗讜 诪讬诇转' 讛讬讗 砖讗祝 诇讞讜砖 讻诇诇 诇讗 讛讬讛 诇谞讜 诪砖讜诐 砖讛谞讬讞谉 讘专砖讜转 讝讛 讜诇讗 谞讟诇谉 讻诪讜 砖驻讬专砖 诇诪注诇讛. 讜诪砖讜诐 讛讱 讟注谞讛 诇讗 讞讬讬砖讬谞谉 诇讚讘专 砖讗讬谞讜 诪爪讜讬 诇讗住讜专 注诇讬讜 讗转 砖诇讜 讗讘诇 砖诐 讘驻' 讛诪驻拽讬讚 诇诪讛 讬讙注 讘砖讗讬谞讜 砖诇讜 讜诇讗 讬谞讬讞诐 讜讬住转诇拽 诪谉 讛住驻拽 诇讛讱 诇讬砖谞讗 谞诪讬 讗讬转 诇谉 诇诪讬诪专 讚砖诇讗 诪谉 讛诪讜拽祝 讚专讘谞谉 讘注诇诪' 讛讜讗.
讜讬砖 砖诪注诪讬讚讬谉 诪砖谞转谞讜 讝讜 讘转讜专诐 诪谉 讛诪讜拽祝 讻讙讜谉 诪拽爪转 驻讬专讜' 诪讙讜诇讬谉 讜诪拽爪转谉 诪讻讜住讬谉 讜转讜专诐 讘诪讜拽祝 讜讗讬谞讜 讞讜砖砖 砖诪讗 讬讗讘讚讜 讛诪讻讜住讬谉 讜讻讙讜谉 转讜专诐 讞讘讬转 讗' 诪谉 讛诪专转祝 注诇 讛砖讗专 砖讘讜 讜讻讙讜谉 砖诪诇讗 讘讬转 讛讗讜爪专 讜讗讬谞讜 讞讜砖砖 诇爪讚 讛讗讞专 砖诪讗 谞专拽讘讜 讗讜 注专讘讜 讜讻谉 诪驻讜专砖 讘转讜住驻' 讞讻诪讬 讛爪专驻转讬诐 讝"诇 讜讗讜转讛 讛砖诪讜注讛 砖讘驻' 讛诪驻拽讬' 讗讬谞讛 拽讜砖讬讗 诇驻讬 讚注转诐 注砖讗谉 拽讜讚诐 砖讛驻拽讬讚谉 诇讝讛 讗注"驻 砖诇讗 驻讬' 专砖"讬 讝"诇 讻谉. 讜砖诐 讗驻专砖 讘住"讚. 讜注讜讘讚讗 讚专' 讬谞讗讬 讗讬谞讛 砖诇讗 诪谉 讛诪讜拽祝 诇驻讬 讚注转讬. 讚讻讬讜谉 讚住"诇 讗讚诐 诪拽谞讛 讚讘专 砖诇讗 讘讗 诇注讜诇诐 诇讻砖讬讘讜讗 诇注讜诇诐 讛"谞 诪爪讬 诇转专讜诐 注诇 讚讘专 砖诇讗 讘讗 诇注讜诇诐 诇讻砖讬讘讜讗 诇注讜诇诐 讜讬拽讜祝 砖讬讛讗 转专讜诐 讜砖诐 讘驻' 讛讗砖讛 驻讬专砖转讬. 讜讛"专 诪砖讛 讛住驻专讚讬 诪讜拽讬 诇讛 诇诪转谞讬' 讘讚讬注讘讚 讜讗注"讙 讚拽转谞讬 诪驻专讬砖.





讛诪讗讬专讬

转专讜诪讛 讙讚讜诇讛 谞讬讟诇转 讘讗讜诪讚 讜诪驻谞讬 砖讗诐 讟注讛 讜驻讬讞转 诪讗讞讚 诪讞诪砖讬诐 讗讬谉 诪拽驻讬讚讬谉 讘讻讱 砖讛专讬 讞讟讛 讗讞转 驻讜讟专转 讗转 讛讻专讬 讜讘讝讜 诪讬讛讗 讚讜拽讗 转专讜诪讛 讙讚讜诇讛 讗讘诇 转专讜诪转 诪注砖专 讛讜讗讬诇 讜砖讬注讜专讛 拽爪讜讘 讘转讜专讛 诪讚拽讚拽 讘砖讬注讜专讛 讘诪讚讬讚讛 讗讜 诪砖拽诇 讗讜 诪谞讬谉 诇驻讬 诪讛 砖讛讬讗 讜诪讛 砖谞讗诪专 讻讗谉 讘讗讜诪讚 讜讘诪讞砖讘讛 注谞讬谉 讗讞讚 讛讜讗 讜诪"诪 讬砖 诪驻专砖讬诐 讘诪讞砖讘讛 砖谞讜转谉 注讬谞讬讜 讘爪讚 讝讛 诇转专讜诪讛 讜讗讜讻诇 诪爪讚 讗讞专 讜讻谉 诇转专讜诪转 诪注砖专 讜讗讬谞讜 爪专讬讱 诇讛讜爪讬讗 讘驻讛 讜讝讛讜 砖砖谞讬谞讜 讘讗诇诐 砖转专诐 转专讜诪转讜 转专讜诪讛 讜讻谉 砖谞讬谞讜 讘砖讘讜注讜转 讙诪专 讘诇讘讜 爪专讬讱 诇讛讜爪讬讗 讘砖驻转讬讜 讚诇讗 讙诪专讬谞谉 诪转专讜诪讛 诪砖讜诐 讚讛讜讬 转专讜诪讛 讜拽讚砖讬诐 砖谞讬 讻转讜讘讬诐 讻讜' 转专讜诪讛 诪讜谞讞砖讘 讜拽讚砖讬诐 诪谞讚讬讘 诇讘 讜讘转讜住驻讜转 诪驻专砖讬谉 谞讬讟诇转 讘讗讜诪讚 讚讜拽讗 讘讗讜诪讚 讜诇讗 注讜讚 讗诇讗 砖讙讜专住讬诐 讗讬谞讛 谞讬讟诇转 讗诇讗 讘讗讜诪讚 讜讗祝 讙讚讜诇讬 讛诪讞讘专讬诐 驻住拽讜讛 讻谉 讜诪诪讛 砖讗诪专讜 讘专讗砖讜谉 砖诇 转专讜诪讜转 讗讬谉 转讜专诪讬谉 诇讗 讘诪讚讛 讜诇讗 讘诪砖拽诇 讜诇讗 讘诪谞讬谉 讗讘诇 转讜专诐 讛讜讗 讗转 讛诪讚讜讚 讜讗转 讛砖拽讜诇 讜讗转 讛诪谞讜讬 讻诇讜诪专 砖讗讞专 砖谞诪讚讚 讛讻诇 转讜专诐 讘讗讜诪讚 讜讗讬谉 转讜专诪讬谉 讘住诇 讜讘拽讜驻讛 砖讛诐 讻诇讬 诪讚讛 讗讘诇 转讜专诐 讛讜讗 讘讛谉 讞爪讬谉 讗讜 砖诇讬砖谉 讜诇讗 讬转专讜诐 讘住讗讛 讞爪讬讛 砖讞爪讬 住讗讛 诪讚讛 讜谞专讗讛 砖讛谞讛讬讙讜 诇转专讜诐 讘讗讜诪讚 讻讚讬 诇讛驻诇讬讙 讘诪讚讛 砖讬讛讗 讻诇 讗讚诐 讞讜砖砖 诇注爪诪讜 讜诪专讘讛 讘诪讚讛 诇爪讗转 讬讚讬 住驻拽 讜讘转专讜诪转 诪注砖专 诪讬讛讗 讚讜拽讗 讘砖讬注讜专 砖讛专讬 讛拽砖讜 讘转诇诪讜讚 讛诪注专讘 注诇 诪砖谞讛 讝讜 讛专讬 讗诪专讜 讛诪讜谞讛 诪砖讜讘讞 讜讛诪讜讚讚 诪砖讜讘讞 诪诪谞讜 讜讛砖讜拽诇 诪砖讜讘讞 诪讻诇诐 讻诇讜诪专 砖讗诐 讛讬讛 诇讜 诇转专讜诐 讚讘专 讛专讗讜讬 诇诪谞讬谉 讜诇诪讚讬讚讛 讜诇诪砖拽诇 讛诪讚讬讚讛 讬驻讛 讘讜 讬讜转专 诪谉 讛诪谞讬谉 讜讛诪砖拽诇 讬讜转专 诪砖谞讬讛诐 讜转讬专抓 讛讛讜讗 讘转专讜诪转 诪注砖专 讜谞诪爪讗转 诇诪讚 砖讛诇讻讛 讻讗讘讗 讗诇讬注讝专 讘诪讛 砖讗诪专 砖讬砖 专砖讜转 诇讘注诇 讛讘讬转 诇转专讜诐 转专讜诪转 诪注砖专 讻转专讜诪讛 讙讚讜诇讛 讗注"驻 砖讛诪爪讜讛 诇诇讜讬 讜讗讬谉 讛诇讻讛 讻诪讜转讜 讘转专讜诪转 诪注砖专 诇讗讜诪讚:



讛诪砖谞讛 讛砖诪讬谞讬转 讜讛讻讜谞讛 讘讛 讻砖诇驻谞讬讛 讜讛讜讗 砖讗诪专 讛诪谞讬讞 驻讬专讜转 诇讛讬讜转 诪驻专讬砖 注诇讬讛谉 转专讜诪讛 讜诪注砖专讜转 诪注讜转 诇讛讬讜转 诪驻专讬砖 注诇讬讛谉 诪注砖专 砖谞讬 诪驻专讬砖 注诇讬讛谉 讘讞讝拽转 砖讛诐 拽讬讬诪讬诐 讜讗诐 讗讘讚讜 讛专讬 讝讛 讞讜砖砖 诪注转 诇注转 讚讘专讬 专' 讗诇注讝专 专' 讬讛讜讚讛 讗讜诪专 讘砖诇砖讛 驻专拽讬诐 讘讜讚拽讬谉 讗转 讛讬讬谉 讘拽讚讬诐 砖诇 诪讜爪讗讬 讛讞讙 讜讘讛讜爪讗转 住诪讚专 讜讘砖注转 讻谞讬住转 诪讬诐 诇讘讜住专 讗诪专 讛专"诐 驻讬' 讗诪专 诪注转 诇注转 讬专爪讛 讘讜 诪注转 诇注转 砖讘拽砖 讗讜转诐 讜诪爪讗诐 讜讻讘专 讗讘讚讜 讻"讚 砖注讜转 诇诪驻专注 讜讻诇 诪讛 砖讛驻专讬砖 讘转讜讱 讗诇讜 讛讻"讚 砖注讜转 讛谞讛 讛讜讗 讟讘诇 讜讬爪讟专讱 砖讬驻专讬砖 转专讜诪讛 讜诪注砖专讜转 砖谞讬转 诇驻讬 砖讛诐 讘讞讝拽转 讗讘讜讚讬诐 讜讻诇 诪讛 砖讛驻专讬砖 拽讜讚诐 讝讛 诪转讜拽谉 诇驻讬 砖讛诐 讘讞讝拽转 拽讬讬诪讬诐 讘讝讛 讛讝诪谉 讜驻住拽 讛讛诇讻讛 砖讻诇 诪讛 砖讛驻专讬砖 讗讬谞讜 诪转讜拽谉 诇驻讬 砖讛讜讗 (讗讬谞讜) 住驻拽 讜专' 讬讛讜讚讛 讬专讗讛 讘讘讚讬拽转 讛讬讬谉 讘讗诇讜 讛砖诇砖讛 注转讬诐 诇驻讬 砖讘讛诐 讬驻住讚 讘拽爪转 讛注转讬诐 讜讬讘讚讜拽 讗讜转讜 讗讜诇讬 讬讞诪讬抓 讜讬讛讬讛 讻讘专 讛讞诪讬抓 讛驻专讬砖 讞讜诪抓 注诇 讬讬谉 讜讛诇讻讛 讻专' 讬讛讜讚讛:



讗诪专 讛诪讗讬专讬 讛诪谞讬讞 驻讬专讜转 诇讛讬讜转 诪驻专讬砖 注诇讬讛诐 转专讜诪讛 讜诪注砖专讜转 讻讙讜谉 砖讬砖 诇讜 讟讘诇讬诐 讜诪拽爪讛 讗讜转诐 讛驻讬专讜转 诇转专讜诐 诪讛诐 注诇 讗诇讜 讜住讜诪讱 注诇 讗诇讜 诇讗讻讜诇 讗转 讛讟讘诇讬诐 讜讗注"驻 砖讛讜讗 砖诇讗 诪谉 讛诪讜拽祝 讛专讬 讘讚讬注讘讚 转专讜诪转讜 转专讜诪讛 讜诪注砖专讜转讬讜 诪注砖专 讻诪讜 砖讻转讘谞讜 讜讬砖 诪讜讞拽讬谉 诪驻谞讬 讝讜 诪注砖专讜转 讜诪驻专砖讬谉 转专讜诪讛 转专讜诪转 诪注砖专 注诇 讛讚专讱 砖驻讬专砖谞讜 讜讗讬谉 爪讜专讱 讘讻讱 讗讜 砖讛谞讬讞 诪注讜转 诇讛讬讜转 诪讞诇诇 注诇讬讛谉 诪注砖专 砖谞讬 诪驻专讬砖 注诇讬讛谉 讘讞讝拽转 砖讛谉 讻诇讜诪专 住讜诪讱 注诇讬讛诐 讜诪驻专讬砖 专"诇 诪谉 讛讟讘诇讬诐 诇讗讻讜诇 诪讛诐 注诇 住诪讱 讗讜转诐 讛驻讬专讜转 砖讛谞讬讞 诇砖诪诐 讜讗讜讻诇 诪谉 讛讟讘诇讬诐 注讚 砖讬注讜专 砖讬讛讜 讗讜转诐 讛驻讬专讜转 讛诪讜拽爪讬诐 爪专讬讻讬诐 诇诪注砖专 注诇 诪讛 砖讗讻诇 讜讗讞专 讻讱 谞讜转谞谉 诇诇讜讬:



讗诐 讗讘讚讜 讛专讬 讝讛 讞讜砖砖 诪注转 诇注转 讻诇讜诪专 讗诐 讗讘讚讜 讗讜转诐 讛驻讬专讜转 讛诪讜拽爪讬诐 讻诇 砖讛驻专讬砖 注诇 住诪讱 砖诇讛诐 拽讜讚诐 砖讗讘讚讜 讗讬谞讜 讟讘诇 诇诪驻专注 讜诪讜转专 讜讗注"驻 砖讘讻讬讜爪讗 讘讛 讗诪专讜 砖诪讗 讬讘拽注 讛谞讗讚 讜谞诪爪讗 砖讜转讛 讟讘诇讬诐 诇诪驻专注 讻讘专 驻讬专砖讜 讘转诇诪讜讚 讛诪注专讘 转诪谉 诇诪驻专注 谞转拽诇拽诇讜 讘专诐 讛讻讗 诪讗讬讘讜讚谉 讜讗讬诇讱 谞转拽诇拽诇讜 讛讗 诪讛 砖讛驻专讬砖 讘讞讝拽转诐 诪砖谞讗讘讚讜 讜讗讬诇讱 讟讘诇 讜讗诐 讛驻专讬砖 讜诪爪讗谉 讗讘讜讚讬谉 讜讗讬谞讜 讬讜讚注 讗诐 诪砖注转 讛驻专砖讛 讗诐 诇讗讞专 讻谉 讻诇 砖讛驻专讬砖 注诇讬讛谉 诪注转 诇注转 讜驻讬专砖讜 讘讙诪专讗 诪注转 诇注转 砖诇 讘讚讬拽讛 专"诇 讻诇 砖讛驻专讬砖 诪讝诪谉 砖讘讚拽诐 讜诪爪讗诐 讗讘讜讚讬诐 注讚 讻"讚 砖注讜转 诇诪驻专注 讟讘诇 讜讻诇 诪讛 砖讛驻专讬砖 诪拽讜讚诐 讻"讚 砖注讜转 讗讜讻诇 讘讞讝拽转 诪转讜拽谉 讜讗讬谉 讛诇讻讛 讻谉 讗诇讗 讻诇 诪讛 砖讛驻专讬砖 住驻拽 讜讞讜讝专 讜诪注砖专 诪住驻拽 注讚 讛讝诪谉 砖谞转讘专专 诇讜 砖讛讬讜 拽讬讬诪讬谉 讜讻诪讜 砖讗诪专讜 诪拽讜讛 砖谞诪讚讚 讜谞诪爪讗 讞住专 讻诇 讟讛专讜转 砖谞注砖讜 注诇 讙讘讬讜 诇诪驻专注 讘讬谉 讘专砖讜转 讛专讘讬诐 讘讬谉 讘专砖讜转 讛讬讞讬讚 讟诪讗讜转 讜讗祝 诪拽讜讚诐 讝诪谉 砖诪注转 诇注转:



专' 讬讛讜讚讛 讗讜诪专 讜讻讜' 讝讜 砖诇 专' 讬讛讜讚讛 诪讬诇转讗 讘讗驻讬 谞驻砖讛 讛讬讗 讜讗诪专 砖讘砖诇砖讛 驻专拽讬诐 讘讜讚拽讬谉 讗转 讛讬讬谉 诪驻谞讬 砖讛讬讬谞讜转 专讙讬诇讬诐 诇讛讞诪讬抓 讘讛诐 讜讗诐 讛谞讬讞 讞讘讬讜转 诇讛驻专讬砖 注诇讬讛诐 爪专讬讱 诇讘讚拽谉 砖诪讗 讛讞诪讬爪讜 讜讛讜讛 诇讬讛 诪砖诐 讜讗讬诇讱 诪讞讜诪抓 注诇 讬讬谉 讜讗讬谞讜 转专讜诪讛 诇讚注转 讛讗讜诪专 砖砖谞讬 诪讬谞讬诐 讛诐 讻诪讜 砖讛转讘讗专 讜讗祝 诇讚注转 讛讗讜诪专 诪讬谉 讗讞讚 诪讻诇 诪拽讜诐 专讗讜讬 讛讜讗 诇讛讝讛专 砖诇讗 诇转专讜诐 诪谉 讛专注讛 注诇 讛讬驻讛 讛讗 砖讗专 讬诪讜转 讛砖谞讛 砖讘讬谉 驻专拽讬诐 讗诇讜 诪驻专拽 诇驻专拽 诪驻专讬砖 注诇讬讜 讘讞讝拽转讜 砖讘驻专拽 讜讗讬谞讜 爪专讬讱 讘讚讬拽讛 讗诇讗 砖讗诐 讬诪爪讗讛 讞讜诪抓 讗讞专 讻谉 讬讛讗 讚讬谞讛 讘砖诇砖讛 讬诪讬诐 注诇 讛讚专讱 砖讘讬讗专谞讜 讘讘转专讗 驻专拽 驻讬专讜转:



讘拽讚讬诐 砖诇 诪讜爪讗讬 讛讞讙 专"诇 讻砖诪谞砖讘转 专讜讞 拽讚讬诐 讘诪讜爪讗讬 讛讞讙 讜驻讬专砖讜 讘讙诪专讗 讚讜拽讗 讘砖谞讻谞住讛 转拽讜驻转 转砖专讬 讜砖诪讗 转讗诪专 讜讛讬讗讱 讗讬驻砖专 诇讛讬讜转 讘讜 讚专讱 讗讞专转 讜讛专讬 讗诪专讜 爪专讬讱 砖讬讛讗 诪拽爪转 讛讞讙 讘转拽讜驻讛 讞讚砖讛 讗讬驻砖专 注诇 讬讚讬 注讘讜专 讗讜 砖诪讗 转拽讜驻转 专讘 讗讚讗 砖拽讜讚诪转 诇砖诇 砖诪讜讗诇 砖讘注讛 讬诪讬诐 讛讜讗 讚讘注讬谞谉 砖讬讛讗 讘讛 诪拽爪转 讛讞讙 讜讘讛讜爪讗转 住诪讚专 讻砖讛驻专讞 谞讜驻诇 讜讛注谞讘讬诐 谞专讗讬诐 讘讗砖讻讜诇 讜讘砖注转 讻谞讬住转 诪讬诐 讘讘讜住专 专"诇 砖讬砖 讘讜 诇讞讜转 讘讻讚讬 讛专讗讜讬 诇讻转砖讜 讜诇讟讘讜诇:



讝讛讜 讘讬讗讜专 讛诪砖谞讛 讜驻住拽 砖诇讛 讜诪讛 砖谞讻谞住 转讞转讬讛 讘讙诪专讗 诪诪讛 砖诇讗 讘讬讗专谞讜讛讜 讘诪砖谞讛 讻讱 讛讜讗:





转讜住驻讜转 专讬"讚

诪转谞讬' 讛诪谞讬讞 驻讬专讜转 诇讛讬讜转 诪驻专讬砖 注诇讬讛谉 转专讜诪讛 讜诪注砖专 诪驻专讬砖 注诇讬讛谉 讘讞讝拽转 砖讛谉 拽讬讬诪讬谉 讜讗诐 讗讘讚讜 讛专讬 讝讛 讞讜砖砖 诪注转 诇注转 讚讘专讬 专' 讗诇注讝专 专' 讬讛讜讚讛 讗讜诪专 讘讙' 驻专拽讬诐 讘讜讚拽讬谉 讗转 讛讬讬谉 讘拽讬讚讜诐 砖诇 诪讜爪讗讬 讛讞讙 讜讘讛讜爪讗转 住诪讚专 讜讘砖注转 讻谞讬住转 讛诪讬诐 讘讘讜住专. 驻讬' 讛谞讬讞 驻讬专讜转 砖诇 讟讘诇 诇讛讬讜转 住讜诪讱 注诇讬讛谉 讜讗讜讻诇 讟讘诇讬诐 讗讞专讬诐 砖讬砖 诇讜 讜讗讜诪专 讛专讬 转专讜诪转谉 讜诪注砖专 砖诇讛谉 讘讗讜转谉 驻讬专讜转 砖讛拽爪讬转讬 诇讻讱 砖诪砖注专 讻诪讛 拽讘讬谉 爪专讬讱 诇讛驻专讬砖 诪讗诇讛 转专讜诪讛 讜讻诪讛 拽讘讬谉 诪注砖专 讜讗讜诪专 诪讗讜转谉 讛讟讘诇讬诐 砖讛拽爪转讬 讘诪拽讜诐 驻诇讜谞讬 砖诇讗 讗拽讞诐 讜讻谉 讛讜讗 注讜砖讛 转诪讬讚 讜诪驻专讬砖 注诇讬讛谉 讘讞讝拽转 砖讛谉 拽讬讬诪讬谉 讗讜转谉 驻讬专讜转 砖讛拽爪讛 讜讗讜讻诇 讗转 讗诇讜 讜讗讬谉 讞讜砖砖讬谉 砖诪讗 讗讘讜讚讬诐 讛谉 讘砖注讛 砖讛讜讗 诪驻专讬砖 注诇讬讛谉 讜讗讜诪专 转专讜诪转谉 砖诇 讗诇讜 讘讗讜转谉 讛驻讬专讜转 讜谞诪爪讗 砖讗讬谉 讘讚讘专讬讜 讻诇讜诐 讜讗讜讻诇 讟讘诇讬诐 讗诇讜 讘讞讝拽转 砖讛谉 拽讬讬诪讬诐 讜诪驻专讬砖 注诇讬讛谉 讜讗祝 注诇 驻讬 砖讗讬谞讜 专讜讗讛 讗讜转谉:



讜讗诐 讛诇讱 诇讘讜讚拽谉 讜诪爪讗谉 砖讗讘讚谉 讛专讬 讝讛 讞讜砖砖 诇讗讜转谉 讟讘诇讬诐 砖转拽谉 讘讛讘讟讞转谉 砖诇 讗诇讜 诪注转 诇注转 讜讗诐 诇讗 讗讻诇谉 爪专讬讱 诇讛驻专讬砖 诪讛诐 讚砖诪讗 讻讬 讗诪专 讛专讬 转专讜诪转诐 注诇 讗讜转诐 砖讛拽爪转讬 讻讘专 讛讬讜 讗讘讜讚讬谉. 讗讘诇 讗讜转谉 砖转拽谉 拽讜讚诐 诪注转 诇注转 讻转拽讜谉 诪转讜拽谞转 讜讗注"驻 砖讛谉 讘注讜诇诐 砖诇讗 讗讻诇谉 讗讜讻诇谉 讘讞讝拽转 诪转讜拽谞讜转 讜讗讬谞讜 诪驻专讬砖 注诇讬讛谉 讻诇讜诐:



讜讗诪专讬谞谉 诪讗讬 诪注转 诇注转 讗诪专 专' 讬讜讞谞谉 诪注转 诇注转 砖诇 讘讚讬拽讛 驻讬' 讗诐 讘讚拽诐 讛讬讜诐 讘砖讞专讬转 讜诪爪讗诐 讗讘讜讚讬诐 讞讜砖砖 砖诪讗 诪讗转诪讜诇 讘砖讞专讬转 讗讘讚讜 讜讗诐 注砖讗谉 诪注砖专 转讜讱 诪注转 诇注转 讝讛 注诇 驻讬专讜转 讗讞专讬诐 爪专讬讱 诇讛驻专讬砖 注诇讬讛诐 诪住驻拽 讜讟驻讬 诪讛讻讬 诇讗 讗讞诪讜专 专讘谞谉 诇诪讬讞砖 讗诇讗 住诪讻讬谞谉 讗讞讝拽讛:





诪讛专砖"讗 - 讞讬讚讜砖讬 讛诇讻讜转

讘讚"讛 讻砖诐 砖转专讜诪讛 讻讜' 讚诇讬转 诇讬讛 讻诇诇 诇讗讘讗 讗诇注讝专 讘"讙 诪专讘讛 讘诪注砖专讜转 讻讜' 注讻"诇 讜讘转讜住' 驻"讘 讚讘讻讜专讜转 讻转讘讜 讚讗驻讬诇讜 诇驻讬 讝讛 诪爪讬谞讜 诇诪讬诪专 讚讛讗 讚诪专讘讛 讘诪注砖专讜转 讗转讬讗 谞诪讬 讻专' 讗诇注讝专 讘谉 讙诪诇讗 诇讙讘讬 诪注砖专 砖谞讬 讜诪注砖专 注谞讬 讚讛谞讛讜 诇讗 讗讬转拽讬砖 诇转专讜诪讛 讜拽"诇:


讘讗"讚 讚谞讛讬 讚专"讬 讘专 讬讛讜讚讛 住讘专 讚讗驻讬诇讜 诪注砖专 谞讬讟诇 诪讗讜诪讚 讚诇诪讗 讗讘讗 讗诇注讝专 诇讬转 诇讬讛 讛讱 住讘专讗 注讻"诇 讜讗讬谉 诇讛拽砖讜转 讚讗讻转讬 讗诪讗讬 诇讗 讗讜拽诪讗 讘诪注砖专 讙讜驻讬讛 讜讻专' 讬讜住讬 讘专 讬讛讜讚讛 讚讬"诇 讚诪诇转讗 讚专"讬 讘专 讬讛讜讚讛 讗讬谞讜 诪驻专砖 讚诪砖讜诐 诪讗讜诪讚 讛讜讗 砖专讬 讗诇讗 讚讗讘讗 讗诇注讝专 讘"讙 讛讜讗 讚诪驻专砖 诇讗讜拽诪讗 讛讗 讚专"讬 讘专 讬讛讜讚讛 讻讜讜转讬讛 讜诪砖"讛 谞讬讞讗 诇讬讛 诇讗讜拽诪讗 讘诪驻专砖 讻讗讘讗 讗诇注讝专 讘"讙 讜讘转专讜诪转 诪注砖专 讜拽"诇:


讘讚"讛 谞讬讟诇转 诪讗讜诪讚 讻讜' 讜讗诐 转讗诪专 讚讘驻专拽 专讘讬注讬 讚转专讜诪讜转 转谞谉 讻讜' 注讻"诇 讻爪"诇:


讘讗"讚 讜诇讗 讞砖讬讘 诪专讘讛 讘诪注砖专讜转 讘诪转讻讜讬谉 诇讗诪讜讚 讬驻讛 讻讜' 砖诪讗 讛转诐 诪专讘讛 讘诪转讻讜讬谉 注讻"诇 讜讬砖 诇讚拽讚拽 讚诇注讬诇 驻住讬拽讗 诇讛讜 讚讛讛讬讗 讚诪专讘讛 讘诪注砖专讜转 讻讜' 诇讗 讗转讬讗 讻专' 讗诇注讝专 讘谉 讙诪诇讗 讚住讘讬专讗 诇讬讛 讗祝 讘诪注砖专 专讗砖讜谉 砖专讬 诪讗讜诪讚 讻讚讗诪专讬谞谉 讘住讜祝 驻专拽 讘转专讗 讚讘讻讜专讜转 讜讗"讻 驻砖讬讟讗 诇讛讜 诇注讬诇 讚讗讬讬专讬 讗祝 讘诪专讘讛 讘诪转讻讜讬谉 讜讛讻讗 诪住驻拽讗 诇讛讜 砖讻转讘讜 砖诪讗 讛转诐 讻讜' 讜讬砖 诇讬讬砖讘 诇专"讗 讘谉 讙诪诇讗 讚诇讗 砖诪注讬谞谉 诇讬讛 讘讛讚讬讗 讚砖专讬 诪讗讜诪讚 讗诇讗 讘转专讜诪转 诪注砖专 诪讛讬拽砖讗 讚转专讜诪讛 讜讛讬讬谞讜 讗驻讬诇讜 讘诪专讘讛 讘诪转讻讜讬谉 讻讚诪讜讻讞 讛讛讬讗 讚驻' 讻诇 讛诪谞讞讜转 讜讗"讻 讛讗 讚拽讗诪专 讘住驻"讘 讚讘讻讜专讜转 讚诪注砖专 专讗砖讜谉 谞诪讬 讗讬拽专讬 转专讜诪讛 讗转拽砖 谞诪讬 诇讛讗讬 诪诇转讗 讚讗祝 讘诪专讘讛 讘诪转讻讜讬谉 讜讗"讻 注"讻 讛讛讬讗 讚诪专讘讛 讘诪注砖专讜转 讻讜' 诇讗 讗转讬讗 讻专"讗 讘谉 讙诪诇讗 讗讘诇 诇专讘谞谉 讚诇讗 住"诇 讚诪爪讜讛 讛讜讗 讘诪讗讜诪讚 讜讗住讜专 讘诪专讘讛 讘诪转讻讜讬谉 讜讛讛讬讗 讚诪专讘讛 讘诪注砖专讜转 讻讜' 诪爪讬 讗转讬讗 砖驻讬专 讻讜讜转讬讬讛讜 讜讛砖转讗 拽砖讬讗 诇讛讜 诇讻讗讜专讛 讻讬讜谉 讚诇专讘谞谉 谞诪讬 砖专讬 诪讬讛讗 诪讗讜诪讚 讘转专讜诪转 诪注砖专 讜讛"讛 讘诪注砖专 专讗砖讜谉 讚诇注谞讬谉 讚讬谞讗 砖讜讬谉 讛谉 讻诪讜 诇专"讗 讘谉 讙诪诇讗 讜讗诐 讻谉 诪爪讬 讗转讬讗 讛讛讬讗 讚专"讬 讘专 讬讛讜讚讛 诇注谞讬谉 讘讻讜专讜转 讻讜讜转讬讬讛讜 讚专讘谞谉 讜讗讛讗 讻转讘讜 讚砖诪讗 诪诇转讗 讚专"讬 讘专 讬讛讜讚讛 诪专讘讛 讘诪转讻讜讬谉 讛讜讗 讜诇讗 诪爪讬 讗转讬讗 讻专讘谞谉 讜拽"诇:


讘讚"讛 讘诪讞砖讘讛 驻讬' 讻讜' 讜讘诪注砖专 砖谞讬 砖专讬谞谉 讻砖讗讜诪专 讘爪驻讜谞讜 讗讜 讘讚专讜诪讜 讻讜' 注讻"诇 专"诇 讘讛讛讬讗 讚讛诇讜拽讞 拽转谞讬 讘住讬驻讗 讘诪注砖专 砖谞讬 讻砖讗讜诪专 讘爪驻讜谞讜 讻讜' 讻诪"砖 讛转讜住驻讜转 诇注讬诇 讜讛讜讗 专讗讬讛 讚诇讗讻讜诇 讘诇讗 讛驻专砖讛 讗讬谉 拽驻讬讚讗 讗祝 讘砖讗专 诪注砖专讜转 讜讗注"讙 讚诇注谞讬谉 讚诪讗讬 诪转谞讬讬讗 讛讱 诪诇转讗 讛讬讬谞讜 诪砖讜诐 讚讘讜讚讗讬 讟讘诇 讛讜讛 讗讬住讜专讗 讚砖讘转 专讻讬讘 注诇讬讛 讚讗住讜专 诇拽讘讜注 诪拽讜诐 讘诪注砖专 讘砖讘转 讗驻讬诇讜 讘讬谉 讛砖诪砖讜转 讘讜讚讗讬 讻诪"砖 讛转讜住驻讜转 诇注讬诇 讜注讜讚 谞专讗讛 讚诇讗 讻讜讜谞讜 讘讝讛 讗讛讛讬讗 住讬驻讗 讚诇讜拽讞 讚讗讬谞讜 讗诇讗 讘专讬讬转讗 讗讘诇 讻讜讜谞讜 讗诪转谞讬转讬谉 讚驻"讙 讚转专讜诪讜转 讚转谞谉 讛转诐 讜讞讻"讗 注讚 砖讬讗诪专 讘爪驻讜谞讜 讗讜 讘讚专讜诪讜 讜诪讬讛讜 诪注砖专 砖谞讬 诇讗 讛讜讝讻专 砖诐 讗诇讗 转专讜诪讛 讜拽"诇:


讘讗"讚 讜讗"转 讻讬讜谉 讚砖专讬 转专讜诪讛 讘砖谞讜转谉 注讬谞讬讜 讻讜' 讗诪讗讬 讗讬谉 诪讙讘讬讛讬谉 转专讜诪讜转 讜诪注砖专讜转 讘砖讘转 讻讜' 注讻"诇 讬砖 诇讚拽讚拽 讚诪砖诪注 讚驻住讬拽讗 诇讛讜 讻讬讜谉 讚砖专讬 谞讜转谉 注讬谞讬讜 讻讜' 砖专讬 谞诪讬 讘砖讘转 讜讛讬讬谞讜 诇讻"注 讚诪讞砖讘讛 诇讻"注 诪讛谞讬 讘转专讜诪转 诪注砖专 讜诪注砖专 专讗砖讜谉 讻诪"砖 讛转讜住驻讜转 诇注讬诇 讜讗"讻 讛讜讗 专砖讘"讗 讚拽讗诪专 讛转诐 诪讚讜诪注 讚砖专讬 谞讜转谉 注讬谞讬讜 讻讜' 讘砖讘转 诪讗讬 拽诪"诇 (讬) 讛讗 讘讟讘诇 诪诪砖 谞诪讬 砖专讬 讜讬砖 诇讬讬砖讘 讜拽"诇:





诪讛专"诐

注"讗 专砖"讬 讚"讛 讜讘诪讞砖讘讛 讜讻讜' 讜转专讜讬讬讛讜 谞驻拽讬 诪讜谞讞砖讘. 专"诇 转专讜讬讬讛讜 讘讬谉 转专讜诪讛 讙讚讜诇讛 讘讬谉 转专讜诪转 诪注砖专 砖谞讬讟诇讬谉 讘诪讞砖讘讛 谞驻拽讬 诪讜谞讞砖讘 讜诇讗 讬诇讬祝 转专讜诪讛 诪转专讜诪讛 讗诇讗 诇注谞讬谉 砖谞讬讟诇转 诪讗讜诪讚:


转讜住' 讚"讛 谞讬讟诇转 诪讗讜诪讚 讜讻讜' 注讚 讜讗"转 讚讘讬专讜砖诇诪讬 讜讻讜' 讗"专 讞谞讬谞讗 转驻转专 讘砖诇砖转谉 讜诇讬转 砖诪注 诪讬谞讛 讻诇讜诐. 讚讗讬 讙专住讬谞谉 讘诪砖谞讛 诪砖诇砖转谉 转讜讻诇 诇驻砖讜讟 诪诪转谞讬' 讚谞讬讟诇转 诪讗讜诪讚 讚诪讚转谞讬 诪砖诇砖转谉 诪砖诪注 讚讗讬讻讗 砖诇砖讛 讘专 诪诪砖拽诇 讗讘诇 诇专' 讞谞讬谞讗 讚诇讗 讙专住讬谞谉 讘诪转谞讬' 诪砖诇砖转谉 讗诇讗 讘砖诇砖转谉 诇讗 转讜讻诇 诇驻砖讜讟 诪讬谞讛 讻诇讜诐:





讞讻诪转 砖诇诪讛

转讜住' 讘讚"讛 讜讘砖注转 讻讜' 谞专讗讛 诇专"讬 讻诇砖讜谉 专讗砖讜谉 砖驻讬专砖 讻讜' 讻爪"诇:





诪讛专"诐 砖讬祝

讘转讜住' 诪谞"诇 诇注砖讜转 讘' 驻诇讜讙转讜转 专讘谞谉 讗讗讘讗 讗诇注讝专 讜讻讜'. 讚讛讗 诇讗 诪驻专砖讬 专讘谞谉 讘砖讜诐 诪拽讜诐 专拽 诪讻讞 讘专讬讬转讗 讚讗讘讗 讗诇注讝专 讚讛讬讬谞讜 讘诪爪讜讛 讚诪讗讜诪讚 讜讘讚讬注讘讚 讗诐 诪转讻讜讬谉 诇讛专讘讜转 诪讬讛讜 讙诐 讘讚讘专讬 讗讘讗 讗诇注讝专 讙讜驻讬讛 诇讗 诪转驻专砖讗 讚住"诇 讗诇讜 讛讘' 讚讘专讬诐 专拽 爪"诇 拽爪转 讚转诇讜讬 讞讚 讘讗讬讚讱 (讞) 讜讚讜"拽:





专砖"砖

转讚"讛 讻砖诐. 讜驻专讬讱 讚讛讜讛 诪专讘讛 讘诪注砖专讜转 讜诪讬讬专讬 讘诪专讘讛 讘转"诪. 拽"诇 讚讘砖诇诪讗 讘诪专讘讛 诪注"专 讚讛谞砖讗专 注讚讬讬谉 讟讘讜诇 诇诪注"砖 讗讜 诇诪"注 诇讻谉 讛讬转专讜谉 讻诪讜 讻谉 讟讘讜诇 诇讛诐 讜诇讻谉 讛讜讬 诪拽讜诇拽诇. 讗讘诇 讘转"诪 讚讛谞砖讗专 讛讜讬 讞讜诇讬谉 讙诪讜专 诪转讜拽谉 讗"讻 讛讬转专讜谉 讙诐 讛讜讗 讻诪讜讛讜. 讜讻谉 拽砖讛 诪讛 砖诪讘讬讗 讛诪讛专砖"讗 诪转讜住' 讘讻讜专讜转 (砖诐 诇讬转讗 专拽 讘诪谞讞讜转 谞讚 讘) 讚诇讗"讗 讘"讙 讛讗 讚诪专讘讛 讘诪注砖专讜转 讻讜' 讛讜讗 讘诪注"砖 讗讜 讘诪"注. 讜讗讜诇讬 诪砖讜诐 讚转"诪 讗讬谞讛 谞转驻住转 讗诇讗 注诇 讗' 诪转砖注讛 讚讛谞砖讗专 讜讛诪讜转专 砖讘讛 谞砖讗专 讘讟讘诇讜 讻诪讜 砖讛讬'. 讜讻谉 诪讟讬谉 讚讘专讬 专砖"讬 讘拽讚讜砖讬谉 (专"讚 谞讗):



转讚"讛 谞讬讟诇转. 砖讬专讗 诇爪诪爪诐 砖诇讗 讬讟讜诇 驻讞讜转 讻讜'. 讻爪"诇:



转讚"讛 讘诪讞砖讘讛. 讜讗"转 讻讬讜谉 讚砖专讬 转专讜诪讛 讻砖谞讜转谉 注讬谞讬讜 讻讜' 讜讬"诇 讻讜' 讗讘诇 转讞讬诇转 转讬拽讜谞讛 讻讜' 诇讗 砖专讬谞谉 诪砖讜诐 讚讗驻砖专 讘诪讞砖讘讛. 诪砖诪注 讚讘诪讞砖讘讛 诪讬讛讗 诪讜转专 讗驻讬' 讘砖讘转. 讜谞"诇 讚驻住讬拽讗 诇讛讜 讻谉 诪砖讜诐 讚专砖转 讜讚讘专 讚讘专 讚讘讜专 讗住讜专 讛专讛讜专 诪讜转专 (砖讘转 拽谞). 讜注诪砖"讻 讘拽讚讜砖讬谉 (谞讟 讘) 讘转讚"讛 诪讬讚. 讗讘诇 谞"诇 讚讻"讝 讗讬谞讜 讗诇讗 讘转专讜诪讛 讜转"诪 讚讻转讬讘 讘讛讜 讜谞讞砖讘 (讜讻"诪 讘驻住拽讬 转讜住' 住讬' 拽"讬. 讗讜诇诐 诪砖"讻 砖诐 讜讗讜讻诇 讘爪讚 讗讞专 讝"讗 诇驻讬 诪讛 砖讗讘讗专) 讜讻谉 讘诪注"专 诇驻诪砖"讻 讛转讜住' 诇注讬诇 讚拽专讬讬' 专讞诪谞讗 转专讜诪讛. 讗讘诇 诪注"砖 讜诪"注 讗讬谞讛 诪讜注诇转 讘讛谉 诪讞砖讘讛. 讜诇讝讛 讗"砖 讛讗 讚诪讜讻讞 讘讻"讚 讚讗讬谉 转拽谞讛 诇讟讘诇 讘砖讘转 讜讛讜讗 诪驻谞讬 讛诪注"砖 讗讜 讛诪"注. 讜讻谉 讗转讬讗 诇谞讻讜谉 讛讗 讚驻住讬拽讗 诇讛讜 讘讞讜诇讬谉 (讜 讘) 讘讚"讛 讜讛转讬专 诪讚驻专讬讱 讜讚诇诪讗 专"诪 谞转谉 注讬谞讬讜 讻讜' 讜讗讻诇 讘爪讚 讗讞专 讚注"讻 诪讬讬专讬 讘讚诪讗讬. 讜讻"诪 讘讚讘专讬讛诐 讻讗谉 砖讻转讘讜 讜讗驻讬' 讚诪讗讬 讻讜' 讗注"讙 讚砖专讬 诇讬转谉 注讬谞讬讜 讻讜' 诪砖诪注 讚讘讜讚讗讬 诇讗 讜讛讜讗 诪驻谞讬 讛诪注"砖 讗讜 讛诪"注. 讜诇讛讻讬 诇讗 谞拽讟讬 讘拽讜砖讬讬转诐 讻讗谉 讗诇讗 讗诪讗讬 讗讬谉 诪讙讘讬讛讬谉 转专讜诪讜转. 讜讘诪谞讞讜转 讜讘讘讻讜专讜转 讚谞拽讟讬 讙诐 诪注砖专讜转 讻讜讜谞转诐 注诇 诪注"专 讜讻谞"诇. 讜讛砖注讛"诪 讘驻"讚 诪讛诇' 转专讜诪讜转 砖讙讛 讘诪讞讻"转 讘讛讘谞转 讚讘专讬讛诐 注"砖. 讗讘诇 讝讛 诪讬讛讗 诪讜讻讞 诪讚讘专讬讛诐 讚讚诪讗讬 讬砖 转拽谞讛 诇转拽讜谞讬' 讘砖讘转 注"讬 谞转讬谞转 注讬谉 讘爪讚 讝讛 讜诇讗讻讜诇 讘爪讚 讗讞专 讜爪"注 拽爪转 诪讛讗 讚驻专讬讱 讛砖"住 讘砖讘转 (拽讻讝 讘) 讚诪讗讬 讛讗 诇讗 讞讝讬 诇讬讛. 讜讙诐 诇驻讬 诪讗讬 讚诪砖谞讬 讻讬讜谉 讚讗讬 讘注讬 诪驻拽讬专 讻讜'. 诇讘"砖 讗住讜专 诇讟诇讟讜诇讬' 讜讗诪讗讬 讛讗 讗讬转 诇讬讛 讛讬转专 讻谞"诇. (讜注诪砖"讻 讘专驻"讚 讚讚诪讗讬 讘住"讚). 讜讝讛 讬"诇 注驻"讬 诪砖"讻 讛转讜住' 讘注讬专讜讘讬谉 (诇 讘) 讚诇讗 诪讛谞讬 诪讗讬 讚讗"诇 转拽谞讛 讗诇讗 讘诪讬讚讬 讚讞讝讬 讛砖转讗 诇砖讜诐 讗讚诐 注"砖. 讜讛"讛 诇注谞讬谉 讟诇讟讜诇. 讜转讚注 讚讗诇"讻 讬拽砖讛 诪讚讜注 讗住讜专 诇讟诇讟诇 诪注"专 砖诇"谞 转专讜诪转讜 讘专"驻 诪驻谞讬谉 讛诇讗 讗驻砖专 诇转拽讜谞讬讛 注"讬 谞转讬谞转 注讬谞讬讜:



讘诪砖谞讛 诪驻专讬砖 注诇讬讛谉 讘讞讝拽转 砖讛谉 拽讬讬诪讬谉. 讜诇砖讜谉 讛专诪讘"诐 讘讞讘讜专讜 讘驻"讝 诪讛诇' 诪注砖专 讛"讚 讜讗讜讻诇 讜砖讜转讛 注讚 砖讬注砖讜 讻诇 讗讜转谉 讛驻讬专讜转 砖讛谞讬讞 诪注砖专. 诇讻讗讜专讛 谞专讗讛 讚砖讬注讜专 讞住专讜谞讜转 讛诪驻讜专砖 讘讘"诪 (诪) 讜讚讗讬 爪专讬讱 诇谞讻讜转 讜注"砖 (诇讞) 讘讛住讜讙讬讗 讛讬讟讘 讜讘诪砖"讻 砖诐:



砖诐 讘砖诇砖讛 驻专拽讬诐 讘讜讚拽讬谉 讗讛"讬 讻讜'. 拽"诇 讚讘讘"讘 (专"讚 爪讞) 讘诪砖谞讛 诪砖诪注 讚讘注爪专转 讚专讻讜 诇讛讞诪讬抓 讜讗"讻 讬讛讬' 爪专讬讱 讘讚讬拽讛 讗讝:



专砖"讬 讚"讛 讛"讝 讞讜砖砖. 讜讗诐 诇讗 讗讻诇谉 爪专讬讱 诇讛驻专讬砖 讻讜'. 讜讘转讜讬"讟 讚拽讚拽 诪诇砖讜谉 讛专诪讘"诐 砖讗注驻"讬 砖讗讻诇谉 诪讞讜讬讬讘 诇讛驻专讬砖 讛转讜"诪 注"砖. 讜讻讛"讙 讻转讘 讛专诪讘"诐 驻讬"讘 诪讛诇' 诪注砖专 讛"讘 讘讚诪讗讬 讚讘诪讜爪讗讬 砖讘转 爪专讬讱 诇注砖专 讗祝 注诇 诪讛 砖讗讻诇 讘砖讘转. 讜诇讻讗讜专讛 转诪讜讛 诪讛讗 讚讗讬转讗 讘讞讜诇讬谉 (拽诇 讘) 诪谞讬谉 诇讘注讛"讘 砖讗讻诇 驻讬专讜转讬讜 讟讘诇讬谉 讻讜' 砖驻讟讜专 诪谉 讛转砖诇讜诪讬谉 讻讜'. 讜诇驻专砖"讬 砖诐 (拽诇讗) 讚"讛 砖"讛 讚拽讗 诪砖转专砖讬 诇讬讛 注"砖 讚诪砖诪注 讚讙诐 讘讗讜讻诇 讟讘诇讬讜 讚讬谞讗 讛讻讬 讛讜讛 讗"砖. 讗讘诇 诇驻讬' 讛转讜住' 砖诐 讜讻谉 讛专诪讘"诐 砖讛注转讬拽 讛讘专讬讬转讗 讛谞"诇 讻诇砖讜谞讛 讚诪讜讻讞 讚讗讝讬诇 讘砖讬讟转讬讬讛讜 讜讚讗讬 拽砖讛. 讜讘讬讜转专 拽砖讛 驻住拽讜 讘讚诪讗讬 砖讛讘讗转讬 讚讛转诐 诇讗 砖讬讬讱 讙讝诇 讛砖讘讟 讚讛诪注"讛. 讜讘讚诪讗讬 诪砖诪注 讘讻"讚 讚诇讗 转拽谞讜 砖讬讗讻诇 讜讗讞"讻 讬驻专讬砖 讻讞诇转 讞"诇:





讘谉 讬讛讜讬讚注

诪职拽旨址诪值讬 驻旨址诇职讙旨指讗指讛 谞指拽讜旨诐. 谞专讗讛 诇讬 讘住"讚 注诇 驻讬 诪讛 砖讗诪专讜 专讝"诇 (住谞讛讚专讬谉 讝.) 讻诇 讛诪诇诪讚 诇转诇诪讬讚 砖讗讬谞讜 讛讙讜谉 讻讗诇讜 谞讜讟注 讗砖专讛, 讜驻专砖转讬 讘住"讚 诪讛 讟注诐 讚拽专讜 诇转诇诪讬讚 砖讗讬谞讜 讛讙讜谉 讘砖诐 讗植砖讈值专指讛? 讜讛讜讗 讚转诇诪讬讚 讞讻诐 讛讙讜谉 谞拽专讗 砖讈讜止专 讻驻讬 诪讛 砖讻转讘 专讚"拽 讝"诇 讘驻住讜拽 讘职旨讻讜止专 砖讈讜止专讜止 讛指讚指专 诇讜止 (讚讘专讬诐 诇讙, 讬讝) 砖讻诇 讗讚诐 讞砖讜讘 谞拽专讗 砖讜专 注讬讬谉 砖诐, 讜讘讝讛 驻专砖谞讜 诪讗诪专 住谞讛讚专讬谉 (住谞讛讚专讬谉 诪讘.) 拽专讬 专讘 讬讜住祝 讗谞驻砖讬讛 讜专讘 转职旨讘讜旨讗讜止转 讘职旨讻止讞址 砖讈讜止专 (诪砖诇讬 讬讚, 讚) 讜讻转讘讜 讛转讜住驻讜转 诪砖讜诐 讚讬讜住祝 讗拽专讬 讘讻讜专 砖讜专 讚讻转讬讘 讘职旨讻讜止专 砖讈讜止专讜止 讛指讚指专 诇讜止 注讬讬谉 砖诐, 讜诇讻谉 讝讛 讛转诇诪讬讚 砖讗讬谞讜 讛讙讜谉 谞讞诇拽 讗爪诇讜 讗讜转 讜讗"讜 砖诇 砖讈讜止专 诇砖谞讬 讗讜转讬讜转 讗"讛 讜谞注砖讛 讗爪诇讜 讗讜转讬讜转 讗植砖讈值专指讛 讜诇讻谉 讝讛 讛转诇诪讬讚 讞讻诐 砖讗讬谞讜 讛讙讜谉 拽专讜 诇讬讛 讘砖诐 驻诇讙讗讛 讜讞诇拽 讛转讬讘讛 诇砖转讬诐 讜拽专讬 讘讛 '驻诇讙 讗"讛' 讻讬 讗爪诇讜 讞诇讜拽 讗讜转 讜讗"讜 砖诇 砖讈讜止专 诇讗讜转讬讜转 讗"讛 砖讘讝讛 讬讛讬讛 诇讜 爪讬专讜祝 讗植砖讈值专指讛.
讜注讜讚 谞专讗讛 诇讬 讘住"讚 讚讗诪专讜 专讝"诇 (讘专讻讜转 住讚.) 转诇诪讬讚讬 讞讻诪讬诐 诪专讘讬诐 砖诇讜诐 讘注讜诇诐 砖谞讗诪专 讜职讻指诇 讘指旨谞址讬执讱职 诇执诪旨讜旨讚值讬 讛殖' 讜职专址讘 砖职讈诇讜止诐 讘指旨谞指讬执讱职 (讬砖注讬讛 谞讚, 讬讙) 讜讝讛 砖讛讜讗 转诇诪讬讚 讞讻诐 讜讘注诇 诪讞诇讜拽转 谞讞诇拽 讗爪诇讜 讗讜转 讜讗"讜 砖诇 砖诇讜诐 诇讗讜转讬讜转 讗"讛 讜讬讛讬讛 讗爪诇讜 '讛砖诇讜诐' 爪专讜祝 '诇讗砖诪讛' 注诇 讚专讱 诪讛 砖讗诪专 讛讻转讜讘 注址诇 讗址讞址转 诪执讻止旨诇 讗植砖侄讈专 讬址注植砖侄讉讛 诇职讗址砖职讈诪指讛 讘指讛旨 (讜讬拽专讗 讛, 讻讜) 讜诇讻谉 拽专讗讜讛讜 驻诇讙讗讛 '驻诇讙 讗讛' 讚讗爪诇讜 讜讗"讜 讚砖诇讜诐 讞诇讜拽 诇讗讜转讬讜转 讗"讛.



讘旨职诪址讗讬 注址住职拽执讬转旨讜旨? 讗指诪职专讜旨 诇值讬讛旨: 讘旨职专讜旨讞讜止转. 讛谞讛 讜讚讗讬 诇讗 讛讜爪讬讗讜 专讘谞谉 砖拽专 讞住 讜砖诇讜诐 诪驻讬讛诐 讚讗驻砖专 讛讬讜 诪讚讘专讬诐 讘专讜讞讜转 讗讜转讛 砖注讛. 诪讬讛讜 谞专讗讛 诇讬 讘住"讚 讚讻讜讜谞讜 讘讝讛 注诇 讗讜转诐 讛讚讘专讬诐 砖讛讬讜 诪讚讘专讬诐 讘注谞讬讬谞讜 砖讗诪专讜 注诇讬讜 砖讛讜讗 驻诇讙讗讛 讜讗讬谉 专讗讜讬 诇拽讜诐 诪驻谞讬讜 讜讞讟讗 讘注诇 讛诪讞诇讜拽转 讛讜讗 讘专讜讞 讚讞讟讗讜 讘讚讘讜专 砖讛讜讗 专讜讞 讻诪讜 砖转讬专讙诐 讗谞拽诇讜住 专讜讞讗 诪诪诇诇讗 (讘专讗砖讬转 讘, 讝) 讜诇讻谉 讘诪讞诇讜拽转 拽专讞 爪注拽 诪砖讛 专讘讬谞讜 注"讛 诇驻谞讬 讛拽讚讜砖 讘专讜讱 讛讜讗 讜讗诪专 讗值志诇 讗直诇止拽值讬 讛指专讜旨讞止转 诇职讻指诇 讘指旨砖指讉专 讛指讗执讬砖讈 讗侄讞指讚 讬侄讞直讟指讗 讜职注址诇 讻指旨诇 讛指注值讚指讛 转执旨拽职爪止祝 (讘诪讚讘专 讟讝, 讻讘).



讗址专职讘旨址注 专讜旨讞讜止转 诪职谞址砖旨讈职讘讜止转 讘旨职讻指诇 讬讜止诐. 谞专讗讛 诇讬 讘住"讚 专诪讝 诇讗专讘注 讻讬转讜转 砖讛诐 讻转 砖拽专谞讬诐 讜讻转 诇讬爪讬诐 讜讻转 讞谞驻讬诐 讜讻转 诪住驻专讬 诇砖讜谉 讛专注 (住讜讟讛 诪讘.) 讚讻讜诇诐 讞讟讗诐 讘讚讬讘讜专 砖讛讜讗 专讜讞讗 诪诪诇诇讗 讜注讜谞讜转 讗诇讜 诪爪讜讬讬诐 讘讻诇 讬讜诐 讗爪诇 讛讗讚诐 讚讛诐 注讜谞讜转 砖讚砖 讗讚诐 讘注拽讘讬讜 讜诇讝讛 讗诪专 诪职谞址砖旨讈职讘讜止转 讘旨职讻指诇 讬讜止诐.
讜职专讜旨讞址 诪址注植专指讘执讬转 专诪讝 诇诇讬爪谞讜转 讚注专讘讬诐 诇砖讜诪注讬谉 讜诪砖讞拽讬诐 讘讛诐 讜专讜讞 讚专讜诪讬转 专诪讝 诇诇砖讜谉 讛专注 讻讬 讚专讜诪讬转 讛讜讗 讗讜转讬讜转 '讚专 诪讜转' 讚诇砖讜谉 讛专注 拽讟讬诇 转诇转讗 讻谞讝讻专 讘讙诪专讗 (注专讻讬谉 讟讜:) 讜专讜讞 爪驻讜谞讬转 专诪讝 诇砖拽专 砖讛讜讗 爪驻讜谉 砖讗讬谞讜 谞讬讻专 转讻祝 砖讛讜讗 砖拽专 诪讛 砖讗讬谉 讻谉 诇砖讜谉 讛专注 谞讬讻专 转讻祝 讬注谉 讚讝讛 诪住驻专 诇砖讜谉 讛专注 讚注讜砖讛 注讜谉 讘讜讚讗讬 讗祝 注诇 驻讬 砖诪讚讘专 讗诪转 讜讻谉 讛讞谞讬驻讜转 谞讬讻专 转讻祝 讜职专讜旨讞址 诪执讝职专指讞执讬转 专诪讝 诇讞谞讬驻讜转 砖讛讜讗 诪讝专讬讞 讗讜专 讛讻讘讜讚 注诇 讝讛 讛讗讚诐 砖诪讞谞讬祝 诇讜 讜诪讚讘专 讘砖讘讞讜.
讜讗诪专 注讜讚 专讜旨讞址 爪职驻讜止谞执讬转 砖讛讜讗 讛砖拽专 诪谞砖讘 注诐 讻讜诇诐 砖讛诪讞谞祝 讜讛诇讬爪谉 讜讛诪住驻专 诇砖讜谉 讛专注 讻讜诇诐 诪诇讗讬诐 砖拽专讬诐 讚诪诇讗讻转诐 转爪诇讬讞 讘讬讚诐 注诇 讬讚讬 讛砖拽专 讬讜转专 讜讗诇诪诇讗 讻谉 讗讬谉 讛注讜诇诐 诪转拽讬讬诐 砖讗诐 诇讗 讛讬讜 讬讜讚注讬诐 讛注讜诇诐 砖讝讛 讛诪住驻专 诇砖讜谉 讛专注 讛讜讗 砖拽专谉 讜诪讚讘专 砖拽专 讛讬讛 讬讜爪讗 诪谉 诇砖讜谉 讛专注 谞讝拽 讙讚讜诇 砖讝讛 讛砖讜诪注 砖讛讜讗 讘注诇 讚讘专 讬讞专讛 讗驻讜 讜讛讜专讙 讗转 讝讛 砖住驻专讜 注诇讬讜 讜讻诪讜 讛诪注砖讛 讚拽讟讬诇 转诇转讗 砖讗诪专讜 注诇 诇砖讜谉 讛专注 讗讱 讻讬讜谉 砖讬讜讚注讬诐 砖讚专讻谉 砖诇 讘注诇讬 诇砖讜谉 讛专注 诇讚讘专 砖拽专 诇讗 讬注诇讛 讗砖 讞诪转谉 诇讛砖讞讬转 转讻祝 讜诇讻诇讜转. 讜讗诪专 注讜讚 专讜旨讞址 讚旨职专讜止诪执讬转 讝讛 注讜谉 诇砖讜谉 讛专注 拽砖讛 诪讻讜诇诐 砖讗诪专讜 专讝"诇 (注专讻讬谉 讟讜:) 砖拽讜诇 讻谞讙讚 讙' 注讘讬专讜转 讞诪讜专讜转 注讘讜讚讛 讝专讛 讜 讙讬诇讜讬 注专讬讜转 讜砖驻讬讻讜转 讚诪讬诐 讜诇驻注诪讬诐 讛讜专讙 谞驻砖讜转 诪诪砖.
讜职讗执诇职诪指诇值讗 讘旨侄谉 谞值抓 诪址注植诪执讬讚指讛旨 谞侄讞直专指讘 讻旨指诇 讛指注讜止诇指诐 讻旨只诇旨讜止 诪执驻旨指谞侄讬讛指 驻讬专讜砖 讘谉 谞抓 讝讛 讛爪讚讬拽 砖讬砖 诇讜 专诪讝 讘讗讜转讬讜转 讗诇驻讗 讘讬转讗 讘讗讜转 谞讜"谉 讜讘讗讜转 爪讚"讬 讻讚讗讬转讗 讘讙诪专讗 讚砖讘转 (砖讘转 拽讚.) 谞讜"谉 讻驻讜驻讛 谞讜"谉 驻砖讜讟讛 谞讗诪谉 讻驻讜祝 谞讗诪谉 驻砖讜讟 爪讚"讬 讻驻讜驻讛 爪讚"讬 驻砖讜讟讛 爪讚讬拽 谞讗诪谉 爪讚讬拽 驻砖讜讟 讛讬讬谞讜 谞讗诪谉 讻驻讜祝 谞讗诪谉 驻砖讜讟 讛讜住讬祝 诇讱 讛讻转讜讘 讻驻讬驻讛 注诇 讻驻讬驻转讜, 驻讬专讜砖 砖讛讜讗 讻驻讜祝 讘注讜诇诐 讛讝讛 讜讬讛讬讛 驻砖讜讟 讘注讜诇诐 讛讘讗 注讬讬谉 砖诐.
谞诪爪讗 讗讜转讬讜转 谞"抓 砖讛诐 谞讜"谉 讜爪讚"讬 专讜诪讝讬诐 诇爪讚讬拽 讜诇讻谉 谞拽专讗 讘旨侄谉 谞值抓 讜诇讜诇讬 讝讻讜转 转讜专讛 讚爪讚讬拽 讛讬讛 谞讞专讘 讛注讜诇诐 诪讻讞 讛驻讙诐 讜讛注讜谉 砖诇 专讜讞 讚专讜诪讬转 砖讛讜讗 诇砖讜谉 讛专注 讗讱 讛转讜专讛 砖诇 讛爪讚讬拽 讛讬讗 讛诪拽讬讬诪转 讛注讜诇诐 讜讚讜讞讛 讛讞专讘谉 砖专讗讜讬 诇讛讬讜转 诪谉 诇砖讜谉 讛专注 讚讻转讬讘 诪址专职驻值旨讗 诇指砖讈讜止谉 注值抓 讞址讬执旨讬诐 (诪砖诇讬 讟讜, 讚) 讝讜 讛转讜专讛 讚讻转讬讘 讘讛 注值抓 讞址讬执旨讬诐 讛执讬讗 诇址诪址旨讞植讝执讬拽执讬诐 讘指旨讛旨 (诪砖诇讬 讙, 讬讞).



讜职专讜旨讞址 讚旨职专讜止诪执讬转 拽指砖讈指讛 诪执讻旨只诇旨指谉. 讛谞讛 讗专讘注 专讜讞讜转 谞拽专讗讬诐 讘诇砖讜谉 注专讘讬 讻讱 专讜讞 诪注专讘讬转 讛讜讜"讗 讙专讘"讬 讜讛讜讗 专讜讞 拽专 讜诪砖讜讘讞 讜专讜讞 诪讝专讞讬转 谞拽专讗 讛讜讜"讗 砖专拽"讬 讜讛讜讗 专讜讞 拽砖讛 讜讞诐 讜专讜讞 讚专讜诪讬转 谞拽专讗 讛讜讜"讗 讗诇 拽讬讘诇"讗 讜讙诐 讝讛 讛讜讗 专讜讞 拽砖讛 讜讞诐 讜谞讻诇诇 讘讻诇诇 专讜讞 诪讝专讞讬转 讻讬 讛讜讗 砖谞讬 诇讜 讘拽讜砖讬 讜专讜讞 爪驻讜谞讬转 谞拽专讗 讛讜讜"讗 砖讬诪讗"诇 讜讛讜讗 讙诐 讻谉 专讜讞 讟讜讘 讜诪砖讜讘讞 砖谞讬 诇专讜讞 诪注专讘讬转 讜讻讗谉 讗诪专 '专讜旨讞址 讚旨职专讜止诪执讬转 拽指砖讈指讛 诪执讻旨只诇旨指谉' 讬转讻谉 砖讛拽讜砖讬 讜讛讟讜讘 砖诇 讛专讜讞讜转 讛讛诐 讗讬谞讜 砖讜讛 讘讻诇 讛讗专爪讜转 讗诇讗 讬砖转谞讛 讻驻讬 讙讜讘讛 讛诪注诇讜转 砖诇 讛诪拽讜诪讜转.



专指讘指讗 讜职专址讘 谞址讞职诪指谉 讛植讜讜旨 讬指转职讘值讬, 讛植讜指讛 讞指诇执讬祝 讜职讗指讝执讬诇 专址讘 谞址讞职诪指谉 讘旨址专 讬址注植拽止讘, 讚旨职讬指转执讬讘 讘旨职讙讜旨讛址专职拽指讗 讚旨职讚址讛植讘指讗, 讜旨驻指专执讬住 注植诇值讬讛旨 住址专职讘旨职诇指讗 讚旨职讻址专职转旨执讬. 拽砖讗 诇诪讗讬 讛讜爪专讱 转诇诪讜讚讗 诇驻专砖 讚讘专 讝讛 讚驻专讬住 注诇讬讛 住专讘诇讗 讚讻专转讬?
讜谞专讗讛 诇讬 讘住"讚 讚拽砖讗 讻讬讜谉 讚诇讗 讬讚注讜 诪讬 讛讜讗 讛讬讜砖讘 砖诪注 诪讬谞讛 讚讛讬讛 讛讙讜讛专拽讗 诪讻讜住讛 讜讗讬讱 讗讝讬诇 专讘讗 诇讙讘讬, 讜讚讬诇诪讗 讗砖讛 诪讘讬 专讬砖 讙诇讜转讗 讬讜砖讘转 讘讜? 诇讻讱 讗诪专 驻专讬住 注诇讬讛 住专讘诇讗 讚讻专转讬 讻讬 讛讬讜 注讜砖讬谉 住讬诪谉 诇讙讜讛专拽讗 诇讬讚注 讗诐 讬讜砖讘讬谉 讘讜 讗谞砖讬诐 讗讝 驻讜专住讬谉 注诇讬讜 住专讘诇讗 讚讻专转讬 讜讗诐 讬讜砖讘讬谉 谞砖讬诐 驻讜专住讬谉 注诇讬讜 住专讘诇讗 砖诇 讙讜讜谉 讗讚讜诐 讻讚讬 砖讬讚注讜 讛专讜讗讬谉 讗诐 讬讜砖讘讬谉 讘讜 谞砖讬诐 讗讜 讗谞砖讬诐.
讜讛讗 讚讛诇讱 专讘讗 诇讗讜 诪砖讜诐 讞谞讜驻讛 讞住 讜砖诇讜诐, 讗诇讗 爪专讬讱 诇讛讜 讘砖讘讬诇 讟讜讘转 讛讻诇诇 砖诇 讬砖专讗诇 讜诪讛 砖诇讗 讛诇讱 专讘 谞讞诪谉 讘专 讬注拽讘 诇讗讜 诪砖讜诐 讙讗讜讛 讞住 讜砖诇讜诐 讗诇讗 诪砖讜诐 讚讗讬谉 诇讜 注住拽 注诪讛诐 诇讟讜讘转 讛讻诇诇.





讞讬讚讜砖讬 讞转"住

讘讞讝拽转 砖讛谉 拽讬讬诪讬谉. 讻讘专 讻转讘转讬 诇注讬诇 讘住诪讜讱 诇专砖"讬 讜专诪讘"谉 讜讛专讘讛 诪谉 讛专讗砖讜谞讬诐 爪专讬讱 诇讜诪专 砖诇讗 讛专拽讬讘讜 讛驻讬专讜转 讜砖诇讗 讛讞诪讬抓 讛讬讬谉 讜砖诇讗 讛讜讞诇讚讜 讛诪注讜转 讜讻讚讜诪讛 砖诇讗 谞砖转谞讜 讙讜驻谉 讗讘诇 讗讬谉 讞讝拽讛 诪讜注诇转 砖诇讗 谞讙谞讘讜 讜谞讗讘讚讜 注"讬 诪拽专讛 砖讗讬专注 诇讛诐. 诇讝讛 诇讗 讬讜注讬诇 讞讝拽讛 讜爪专讬讱 诇诪讜住专诐 诇砖讜诪专. 讜讛讜讗 讚讬谉 讞讚砖 讜爪专讬讱 讘讚讬拽讛 讘砖"住 讜讗讜诇讬 讬"诇 讞砖砖讗 讚专讘谞谉 讘注诇诪讗 讛讬讗 砖诇讗 讬转专讜诐 砖诇讗 诪谉 讛诪讜拽祝 砖诪讗 谞讙谞讘讜. 讗讘诇 讗讬 注讘专 讜转专诐 讜诪爪讗谉 砖谞讙谞讘讜 讛专讬 讚讬谞诐 讻诪讜 谞专拽讘讜 诇专"讗 诪注诇"注. 讜诇专讘谞谉 讗驻砖专 拽讬诇 诪谞专拽讘讜 讚讘谞专拽讘讜 砖讬讬讱 讞住专 讜讗转讗讬 讞住专 讜讗转讗讬 讻诪讜 讘诪拽讜讛 讜讞讘讬讜转. 注讬讬谉 专讬砖 谞讚讛 诪砖讗"讻 讘讙谞讬讘讛 讜爪"注 讘讻诇 讝讛:


诪爪讗谉 砖讛谉 讗讘讜讚讬诐 讜讻讜' 诪住拽讬' 砖讛驻讬专讜转 讜讚讗讬 讟讘诇 讚讜诪讬讗 讚诪拽讜讛 砖谞诪讚讚 讜谞诪爪讗 讞住专. 驻讬' 讛转诐 转专转讬 诇专讬注讜转讗 砖讛讟讛专讜转 讛讬讜 讘讞讝拽转 讟讜诪讗讛 讜讘讞讝拽转 诪拽讜讛 砖诇诐 讗转讛 讘讗 诇讛讜爪讬讗诐 诪讞讝拽转 讟讜诪讗转诐 讜讻讬讜谉 讚讞住专 诇驻谞讬谞讜 谞砖讗专讜 讛讟讛专讜转 讘讞讝拽转 讟讜诪讗转诐 讘讜讚讗讬. 讜讻谉 讛"谞 讛驻讬专讜转 讘讞讝拽转 讟讘诇讬诐. 讜讘讞讝拽转 讗讬谞讱 驻讬专讜转 砖讛谉 拽讬讬诪讬谉 讗转讛 讘讗 诇讛讜爪讬讗诐 诪讞讝拽转 讟讘诇诐. 讜讻讬讜谉 砖讛谉 注转讛 讗讘讜讚讬诐 诇驻谞讬谞讜 谞砖讗专讜 讘讞讝拽转 讟讘诇诐 讘讜讚讗讬 讜讻谉 驻住拽 专诪讘"诐 诇讛讚讬讗 住驻"讛 诪转专讜诪讜转. 讗诪谞诐 驻"讝 诪诪注砖专讜转 讛诇' 讚' 住讬讬诐 讛专诪讘"诐 讛"讝 讞讜砖砖 诇讻诇 砖讛驻专讬砖 讜讗讬谞讜 诪注砖专 讜讚讗讬 注讻"诇 诪砖诪注 砖住驻拽 讛讜讗 讜讻' 讛讻"诪 砖驻砖讜讟 讛讜讗 讜谞转注讜专专 讘讝讛 诪砖谞讛 诇诪诇讱 讙诐 诪讛 砖转诪讛 讻"诪 讗诪讗讬 诇讗 讛讘讬讗 专诪讘"诐 讙诐 转专讜诪讛 讜谞转驻诇讗 诪"诇 砖讛专讬 讻"讻 讘讛诇讻讜转 转专讜诪讜转 讛谞"诇 讗诇讗 砖住转专 注爪诪讜 讚讛转诐 讜讚讗讬 讜讛讻讗 住驻拽. 讜讛谞讛 专砖"讬 驻讬' 讘诪砖谞转讬谞讜 讚诪讬讬专讬 砖注讚讬讬谉 诇讗 谞讗讻诇讜 讛驻讬专讜转 砖讛讬讜 讟讘讜诇讬诐. 讜讻' 讘转讜住' 讞讚砖讬诐 砖讘讙诇讬讜谉 诪砖谞讬' 诪砖讜诐 讚讗诇讜 讻讘专 谞讗讻诇讜 诪讛 讬讜注讬诇 讛讛驻专砖讛 讗讞"讻 讜讛讜讻讬讞 讻谉 讘专讗讬讜转 讘专讜专讜转 注"砖 讗诇讗 砖讛讬' 爪专讬讱 诇讘讗专 讗诐 谞讗讻诇讜 讛驻讬专讜转. 诪讛 讚讬谞谉 砖诇 驻讬专讜转 讗诇讜 砖谞转拽诇拽诇讜 讻讙讜谉 砖讛讞诪讬抓 讛讬讬谉 讗讜 砖诇讟 专拽讘讜谉 讘驻讬专讜转 讗诐 讛诐 讟讘诇 讜讚讗讬 讗讜 住驻拽 讟讘诇 讜住驻拽 诪注砖专 讗讜 转专讜诪讛. 讜讛住驻拽 讘讝讛 讻讬 讬"诇 讗注"讙 讚驻讬专讜转 砖专爪讛 诇转拽谉 讛诐 讜讚讗讬 讟讘诇 讘讞讝拽转谉 讛专讗砖讜谞讛. 讻讬 讗讬谉 讘讙讜驻谉 砖讜诐 诪注诇讛 讗诇讗 专讬注讜转讗 讞讝拽转 讟讘诇 讻诪讜 讛讗讚诐 砖讛讜讗 讘讞讝拽转 讟讜诪讗讛. 讜讗讬谉 讘讙讜驻讜 砖讜诐 诪注诇讛. 讗讱 注"讬 讙讜祝 讗讞专 讗谞讜 专讜爪讬诐 诇讛注诇讜转 讝讛 诪讟讜诪讗转讜 注"讬 诪注诇转 讛诪拽讜讛. 讜讛讟讘诇 注"讬 诪注诇转 讛驻讬专讜转 砖讛驻专讬砖 注诇讬讛谉 讜讛讜讗讬诇 讜讛诪注诇讛 讛讜讗 讘讙讜祝 讗讞专 讜讗讜转讜 讛讙讜祝 讗讬转专注 讛砖转讗 砖讛诪拽讜讛 谞诪爪讗 讞住专 诇驻谞讬谞讜 讜讛驻讬专讜转 讛讜专拽讘讜 诇驻谞讬谞讜 注"讻 谞砖讗专讜 讗讬谞讱 讘讞讝拽转 专讬注讜转讗 砖诇讛诐. 讗讘诇 讗诐 谞讗讻诇讜 讛驻讬专讜转 讻砖专 讜讗讬谉 诇谞讜 诇讚讜谉 注诇讬讛诐 讻诇诇. 讗诇讗 注诇 讛驻讬专讜转 砖讛谞讬讞 诇转拽谉 注诇讬讛诐. 讜讗讜转谉 讘' 讛讞讝拽讜转 讘讙讜驻谉 讛专讬注讜转讗 砖讞讝拽转谉 讟讘诇. 讜讛诪注诇讛 砖讞讝拽转谉 拽讬讬诐. 讜谞讛讬 讞讝拽讛 讛讟讜讘讛 讛讝讗转 讗讬转专注 诇驻谞讬谞讜 诪"诪 讗讬谞讬谞讜 讜讚讗讬 讟讘诇 讗诇讗 住驻拽 转专讜诪讛 住驻拽 讟讘诇 讜住讘专讗 讻讝讜 讗诪专讬' 讘注诇诪讗 诇注谞讬谉 专讬注讜转讗 住讻讬谉 讗讬转专注讬 讘讛诪讛 诇讗 讗讬转专注讬 讛"谞 谞讬诪讗 诇注谞讬谉 诪注诇讛 诪拽讜讛 砖诇诐 讗讘诇 讗讚诐 讗讬谉 诇讜 诪注诇讛 诪砖讗"讻 讛讬讻讬 砖讛诪注诇讛 讘讙讜祝 注爪诪讜 讗驻砖专 诪讛谞讬 诇砖讜讬' 住驻拽 诪讬讛转. 讜讛谉 讛谞讛 讚讘专讬 讛专诪讘"诐 讘讛诇讻' 诪讬讬专讬 砖诇讗 谞讗讻诇讜 讛驻讬专讜转 讜注诇讬讛诐 讗谞讜 讚谞讬谉 讜讻诪"砖 讙"讻 讘转讜住' 讞讚砖讬诐 讛谞"诇 讚专诪讘"诐 诪讬讬专讬 讘讛讻讬 讗"讻 讛讜讛 讜讚讗讬 讟讘诇 讻住讜讙讬讗 讚讬诇谉 讜讻诪讜 讘诪拽讜讛. 讗讱 讘讛诇讻' 诪注砖专 诪讬讬专讬 诇讛讚讬讗 砖讻讘专 谞讗讻诇讜 讛驻讬专讜转. 讜诇讗 讘讗 诇讚讜谉 讗诇讗 注诇 讛驻讬专讜转 砖讛讜驻专砖讜 诇诪注砖专 讜讻' 砖讛诐 诪注砖专 讘住驻拽 讜讗讬谞讜 讜讚讗讬 诪注砖专 讜讬驻讛 讛讜拽砖讛 诇讻"诪 诇诪讛 诇讗 讻' 讚讬谉 讝讛 讙"讻 讘转专讜诪讛 讗诇讗 诪"砖 砖讚讬谉 讝讛 驻砖讜讟. 讗诐 讻讬 讚讘专讬 谞专讗讜 诪住讘专讗 讜讻讜' 诪"诪 诇讗 讬讚注转讬 诇讛诐 诪讜爪讗 讜专讗讬' 诇讜诪专 砖讛诐 驻砖讜讟讬诐:


讘诪讗讬 注住拽转讜谉. 讻' 诪讛专砖"讗 讞"讗 砖讛专讙讬砖 砖诇讗 注诪讚讜 诪驻谞讬讜 讜讞砖讘 砖注诪拽讜 讘注讬谞讜讬转 注讚 砖诪专讜讘 注讜诪拽 诪讞砖讘转谉 诇讗 讛砖讙讬讞讜 讜诇讗 专讗讜 讗讜转讜. 讬专讗讛 诪砖讜"讛 讗"诇 讚' 专讜讞讜转 诪谞砖讘讜转 讘讻诇 讬讜诐 讜专讜讞 爪驻讜谞讬转 注诐 讻诇 讗'. 诇专诪讝 讻讬 讗讬谉 注讜诇诐 讘诇讗 爪讚讬拽讬诐 讙诪讜专讬诐 砖讛讜讗 专讜讞 诪讝专讞讬转 讜讗讜专讞 爪讚讬拽讬诐 讻讗讜专 谞讜讙讛 讛讜诇讱 讜讗讜专 注讚 谞讻讜谉 讛讬讜诐. 讜专讜讞 注专讬爪讬诐 专砖注讬诐 砖讛诐 诪注专讘讬转 讚专讱 专砖注讬诐 讘讗驻诇讛 讜谞拽专讗 讬诐 讻讬 讛专砖注讬诐 讻讬诐 谞讙专砖. 讜专讜讞 转讬诪谉 讚专讜诐 讛讜讗 讬爪讛"讟 讛讬讜砖讘 讘驻转讞 讛诇讘 砖讘讬诪讬谉 讜专讜讞 爪驻讜谉 讛讬爪讛"专 讛爪驻讜谞讬 讗专讞讬拽 诪注诇讬讻诐. 讜诪"诪 专讜讞 爪驻讜谞讬 注诐 讻诇 讗' 讜讗' 讗驻讬' 爪讚讬拽讬诐 讙诪讜专讬诐 讗砖专 讬爪讛"讟 砖讜驻讟谉 诪"诪 讗"讗 诇驻专讜砖 诪讚专讻讬 讛注讜诇诐 诇讙诪专讬 讜讬讛讬讜 注讬谞讬讜 诇诪讟讛 诇讛注讛"讝 讜诇讘讜 诇诪注诇讛 诇砖诪讬诐 注"讻 讗讬谉 讟讜讘 诇讛注诪讬拽 讻诇 讻讱 注讚 砖讬砖讙讛 讜诇讗 讬讘讬谉 诪讛 砖诇驻谞讬讜:


讗"诇 讘专讜讞讜转 诇讗 讻讬讝讘讜 诇讜 讻讬 讛讬讛 讻讜讜谞转诐 讘专讜讞讜转 砖诇 讘谞讬 讗讚诐 专讜讞 讙住讛 讗讜 谞诪讜讻讛 讻讬 讗诪专讜 诪拽诪讬 驻诇讙讗讛 谞讬拽讜诐 讜讛讬讬谞讜 专讜讞讜 砖诇 讙谞讬讘讗:


讗讜爪专 讻诇 讻诇讬 讞诪讚讛 谞"诇 讚讛专讬 拽专讗 拽讗讬 注诇 诪诇讻讜转 注砖专转 讛砖讘讟讬诐 诪诇讻讜转 讬讜住祝. 讜讻诇驻讬 砖谞转讘专讱 讘专讻转 砖讚讬诐 讜专讞诐 讗诪专 讘讛讬驻讻讜 讬讘讜砖 诪拽讜专讛 砖诇 讗砖讛. 讜谞转讘专讱 讜讬讚讙讜 诇专讜讘 讘拽专讘 讛讗专抓 诪讘诇讬 讛驻诇转 谞驻诇讬诐 讗诪专 讘讛讬驻讻讜 讬讞专讘 诪注讬谞讜 砖讻讘转 讝专注 讘诪注讬 讗砖讛. 讜讬驻讜讝讜 讝专讜注 讬讚讬讜 讘驻讝 讜诪专讙诇讬讜转 讗诪专 讘讛讬驻讻讜 讬砖住讛 讗讜爪专 讻诇 讻诇讬 讞诪讚讛 诪专讙诇讬' 砖讘讬诐:


讜讗诪专 讛讜讗 讘讬谉 讗讞讬诐 讬驻专讬讗. 驻讬专砖"讬 砖诐 讬专讘注诐 讛驻专讬讚 讘讬谉 讗讞讬诐 讛砖讘讟讬诐 讜讞讜诇拽 诪诇讻讜转 讘讬转 讚讜讚 讜讛讬讬谞讜 砖讜驻转讗 讘拽讜驻讬谞讗 讚诪专讗 砖讛讘讬转 讬讚 诪驻专讬讚 讘讬谉 讘' 爪讬讚讬 讛讞讜专 讻驻讬专砖"讬 讜讬专讘注诐 讛讜讗 讘讬转 讬讚 砖谞转谉 讬讚 诇驻讜砖注讬诐 讜讛讞讟讬讗 讬砖专讗诇. 注讜讚 驻讬专砖"讬 砖诐 讗讞讬诐 讻诪讜 讗讞讜 讜讬驻专讬' 诪诇砖讜谉 驻专讬 砖讙讚诇 讘讬谉 讛讗讞讜 讜讛讗讙诐. 讜谞专讗讛 讛讬讬谞讜 诪拽讜诐 砖讙讚诇讬诐 砖诐 拽谞讬诐 讜拽谞讛 专诪讝 专讱 讻拽谞讛 讜砖诇诐 讜砖诇讜讛 诇讻谉 谞拽专讗 讗讞讜 诇砖讜谉 讗讞讜讛 讜讗讛讘讛 讻驻讬专砖"讬 讘驻' 诪拽抓. 讜讻谉 讻转讬讘 讞讬讘讜专 注爪讘讬 讗驻专讬诐 讛谞讞 诇讜. 讞诇拽 诇讘诐 注转讛 讬讗砖诪讜 讜讗讞讝"诇 讻诇 讝诪谉 砖讛讬' 讞讘讜专 讘讬谞讬讛诐 讗注驻"讬 砖注注"讝 讜注爪讘讬诐 诪"诪 讛谞讞 诇讜. 讗讱 讗讞专 砖讞诇拽 诇讘诐 注转讛 讬讗砖诪讜. 讜讛谞讛 讗诪专 讬讘讜讗 专讜讞 拽讚讬诐 讜拽谞讬讗 讘讻讜驻转讗 专驻讬'. 讜讛专讚"拽 驻讬' 讘讬谉 讗讞讬诐 讘讬谉 讻诇 讛砖讘讟讬诐 讬驻专讬讗 谞转讙讚诇 讘讬谉 讻诇 讛砖讘讟讬诐 专讗砖 诇讘讬转 讗讘讜转诐. 讜讛谞讛 讝讛 谞诪砖诇 讘拽专讗 诇讬转讚 砖讛讻诇 转诇讜讬 讘讜 讻讚讻转讬讘 讘讬砖注讬' 讙讘讬 砖讘谞讗 讻砖讛讬讛 讬转讚 讘诪拽讜诐 谞讗诪谉 讜转诇讜讬 注诇讬讜 讛爪讗爪讗讬' 讜讛爪驻讬注讬' 讜讛"谞 讛讬' 讗驻专讬诐 讬转讚 砖讛讻诇 转诇讜讬 注诇讬讜. 讜注转讛 住讬讻转讗 讘讚驻爪讗 专驻讬'. 讜讻诇 讗诇讜 注转讬讚 讛拽讘"讛 诇讛讞讝讬专诐 诇诪诇讻讜转 讘讬转 讚讜讚 讘诪讛专讛 讻讚讻转讬讘 讜讘拽砖讜 讗转 讛' 讗诇讛讬讛诐 讜讗转 讚讜讚 诪诇讻诐 讗诪谉:


讘专讜讱 讛讗诇 讗砖专 讞谞谞讬 讜讛讘讬谞谞讬 讜讛专讬诐 专讗砖讬. 讘驻专拽 砖诇讬砖讬 讛讜讗 讬讝讻谞讬 诇讛砖讙讬讞. 讜诇讛爪诇讬讞. 讘驻专拽 讛砖讜诇讞.








驻谞讬 讬讛讜砖注

转讜住驻讜转 讘讚"讛 讻砖诐 砖转专讜诪讛 讙讚讜诇讛 讻讜' 讜谞专讗讛 讚诇讬转 诇讬讛 诇讗讘讗 讗诇注讝专 讘"讙 讻诇诇 诪专讘讛 讘诪注砖专讜转 讻讜' 讻讚讗诪专讬' 讘住讜祝 讘讻讜专讜转 讻讜' 注讻"诇. 谞专讗讛 讚讻转讘讜 讻谉 诇砖讬讟转诐 讘住诪讜讱 讘讚"讛 讻讱 转专讜诪转 诪注砖专 讚讛讗 住讜讙讬讗 讚住讜祝 讘讻讜专讜转 讚诪讜拽讬 诇专讘讬 讬讜住讬 讘专讘讬 讬讛讜讚讛 讻专"讗 讘"讙 讛讬讬谞讜 诇注谞讬谉 诪讗讜诪讚 诪砖讗"讻 诇诪讛 砖讻转讘讜 诇拽诪谉 讘砖诐 驻讬专讜砖 讛拽讜谞讟' 讚讛讱 住讜讙讬讗 讚讘讻讜专讜转 讗讬讬专讬 诇注谞讬谉 诪讞砖讘讛 讜讻诪讜 砖讗讘讗专 讘住诪讜讱 讗诐 讻谉 讬砖 诇讜诪专 讚讚讜拽讗 诇注谞讬谉 诪讞砖讘讛 讬诇驻讬谞谉 诇诪注砖专 讙讜驻讗 谞诪讬 诪转专讜诪讛 讙讚讜诇讛 讘讛讗讬 讚拽专讬讬讛 专讞诪谞讗 转专讜诪讛 讚诇注谞讬谉 诪讞砖讘讛 诇讗 诪驻拽讬谞谉 诇砖讜谉 诪注砖专 诪驻砖讟讬讛 讜讗讚专讘讗 讙讬诇讜讬 诪讬诇转讗 讘注诇诪讗 讛讬讗 讻讬讜谉 讚转专讜诪讛 讙讚讜诇讛 讜转专讜诪转 诪注砖专 砖讬讬讻讬谉 谞诪讬 讘讛驻专砖讛 讜讗驻"讛 住讙讬 讘诪讞砖讘讛 讛"讛 讘诪注砖专 诪砖讗"讻 诇注谞讬谉 诪讗讜诪讚 讗驻砖专 讚诇讗 砖讬讬讱 诇讜诪专 讻谉 讘诪注砖专 讚讗"讻 诪驻拽讬谞谉 诇砖讜谉 诪注砖专 诪驻砖讟讬讛 诪砖"讛 诇讻"注 讘诪注砖专 诪专讘讛 讘诪注砖专讜转 讛谉 诪拽讜诇拽诇讬谉. 诪讬讛讜 讘转专讜诪转 诪注砖专 讗注"讙 讚诪讬拽专讬 谞诪讬 诪注砖专 诪"诪 讻讬讜谉 讚拽专讬讬讛 专讞诪谞讗 诇讛讚讬讗 转专讜诪讛 诪诪砖 讘讞讚 诇讬砖谞讗 讚转专讜诪转讻诐 讜诇讻诇 诪讬诇讬 讚讬谞讛 讻转专讜诪讛 讙讚讜诇讛 讬诇驻讬谞谉 砖驻讬专 讚转讜专诪讬谉 诪讗讜诪讚 讜讘讝讛 谞转讬讬砖讘 讙"讻 诪讛 砖讛拽砖讜 讛转讜住驻讜转 讻讗谉 讘住讜祝 讛讚讬讘讜专 讻谉 谞"诇 讜注讬讬谉 注讜讚 讘住诪讜讱:


讘讗"讚 讻讚讗诪专讬谞谉 讘住讜祝 讘讻讜专讜转 讬讻讜诇 讛讬讛 诇讜 诪讗讛 讟诇讗讬诐 讜谞讟诇 注砖专讛 讻讜'  诇讻讗讜专讛 讘讛讗讬 讚讛讬讛 诇讜 诪讗讛 讜谞讟诇 注砖专讛 讗讻转讬 讗讬谉 注谞讬谞讛 讻诇诇 诪讗讜诪讚 讜诇诪专讘讛 讘诪转讻讜讬谉 讗诇讗 讚讛诪砖讱 诇砖讜谞诐 讻讱 讛讜讗 讚讻讬讜谉 讚诪讜拽诪讬谞谉 讛转诐 诇讚专"讬 讘专讘讬 讬讛讜讚讛 讻讗讘讗 讗诇注讝专 讘"讙 拽砖讬讗 诇讛讜 讛讱 拽讜砖讬讗 讚诪拽砖讜 讜讗"转 讜讗诪讗讬 讗讬爪讟专讬讱 讛转诐 讻讜' 讗注"讻 讻诪讜 砖转讬专爪讜 讜讬砖 诇讜诪专 讚诪砖诪注 诇讬讛 讚诇专"讬 讘"讬 讗驻讬诇讜 讗讬谞谉 砖讜讬谉 讜讗"讻 讛砖转讗 诇驻"讝 砖驻讬专 诪讬拽专讬 诪讗讜诪讚 讜诪专讘讛 讘诪注砖专讜转 讻谉 谞"诇 讘讻讜讜谞转谉. 讗诪谞诐 诇注谞"讚 诇驻讬 驻讬专讜砖 专砖"讬 砖诐 讘住讜祝 讘讻讜专讜转 砖讛讘讬讗讜 讛转讜住驻讜转 讘住诪讜讱 讘讚"讛 讻讱 转专讜诪转 诪注砖专 讚诪驻专砖 诇住讜讙讬讗 讚讛转诐 诇注谞讬谉 诪讞砖讘讛 谞转讬讬砖讘 讛讻诇 讘驻砖讬讟讜转 讟驻讬 讜转讞讬诇讛 讗讘讗专 讚注"讻 诪讛 砖讻转讘讜 讛转讜住驻讜转 讻讗谉 讘诇砖讜谉 拽讜砖讬讬转诐 讜讗"转 讜讗诪讗讬 讗讬爪讟专讬讱 讻讜' 讚讗讬讻讗 诇讗拽砖讜讬讬 诪注砖专 讘讛诪讛 诇诪注砖专 讚讙谉 讚讛注讘专转 砖讘讟 讗讬谞讜 诪注讻讘 讛讗讬 讛注讘专转 砖讘讟 诇讗讜 讚讜拽讗 讚讘诇讗"讛 讘讗诪转 讗祝 诇专讘谞谉 讚驻诇讬讙讬 讗讚专"讬 讘"讬 谞诪讬 讗讬谞讜 诪注讻讘 讻讚讗讬转讗 讛转诐 诇讛讚讬讗 讘诪砖谞讛 讜讘讘专讬讬转讗 讜讘讙诪专讗 讬诇讬祝 诇讛 诪拽专讗 讚注砖讬专讬 拽讚砖 诪"诪 讜讛注讘专转 砖讘讟 诇诪爪讜讛 讘注诇诪讗 讗诇讗 注讬拽专 驻诇讜讙转讗 讚专"讬 讘"讬 讜专讘谞谉 讛讬讬谞讜 诇注谞讬谉 讗诐 诇讗 诪谞讛 讗讜转谉 讻诇诇 讗诇讗 砖诇拽讞 讘诇讗 诪谞讬谉 讚诇专讘谞谉 诪注讻讘 讚讻转讬讘 注砖讬专讬 讜讗讬谉 讝讛 注砖讬专讬 讜诇专"讬 讘"讬 诪谞讬谉 谞诪讬 讗讬谞讜 诪注讻讘 讜诪住讬拽 讛砖"住 讟注诪讗 讚讗讬转拽砖 诪注砖专 讘讛诪讛 诇诪注砖专 讚讙谉 讚讗驻讬诇讜 讘讗讜诪讚 讜讘诪讞砖讘讛 讘诇讗 诪谞讬谉 谞诪讬 讛讜讬 诪注砖专 讗诇讗 讚讗讻转讬 讬砖 诇转诪讜讛 诇讻讗讜专讛 诪讗讬 讞讝讬转 诇讗拽讜砖讬 诪注砖专 讘讛诪讛 诇诪注砖专 讚讙谉 讘讛讗 诪讬诇转讗 讜诇诇诪讜讚 诪驻讜专砖 诪谉 讛住转讜诐 讜诇讗驻讜拽讬 拽专讗 讚讛注砖讬专讬 诪驻砖讟讗 讗讚专讘讗 讟驻讬 讗讬讻讗 诇讗拽砖讜讬讬 诪注砖专 讚讙谉 诇诪注砖专 讘讛诪讛 诇注谞讬谉 讚讘诪注砖专 讚讙谉 谞诪讬 讘注讬谞谉 诪谞讬谉 讚讜拽讗 讜诇讗 诪讗讜诪讚 讚讛讗 讛讗讬 讛拽讬砖讗 讚讜谞讞砖讘 诇讗 诪讬讬转专 诇讛讻讬 诇讻讱 讛讜爪专讱 专砖"讬 诇驻专砖 讘住讜祝 讘讻讜专讜转 讚讛住讜讙讬讗 诇注谞讬谉 诪讞砖讘讛 讗讬讬专讬 讜讛砖转讗 讗转讬 砖驻讬专 讚讛讗 驻砖讟讬讛 讚拽专讗 讚讜谞讞砖讘 诇讻诐 转专讜诪转讻诐 诇讛讻讬 讗转讗 讚讘诪讞砖讘讛 诇讞讜讚 住讙讬 讜讻讬讜谉 讚诪注砖专 讙讜驻讗 谞诪讬 讗讬拽专讬 转专讜诪讛 讚讻转讬讘 诪讻诇 诪注砖专讜转讬讻诐 转专讬诪讜 诪诪讬诇讗 拽讗讬 谞诪讬 注诇讛 驻砖讟讗 讚拽专讗 讚讜谞讞砖讘 谞诪爪讬谞讜 诇诪讬讚讬谉 诪讬讛讗 讚诇讗 讘注讬谞谉 诪谞讬谉 讘诪注砖专 讚讙谉 讜诪砖"讛 驻砖讬讟讗 诇讬讛 诇专"讬 讘"讬 讚诪注砖专 讘讛诪讛 谞诪讬 讘诪讞砖讘讛 诇讞讜讚 住讙讬 讚讜诪讬讗 讚讻诇 讛转专讜诪讜转 讜诪注砖专讜转 诇讗 讘注讬谞谉 诪谞讬谉 讗诇讗 诇诪爪讜讛 讻诪讜 讛注讘专转 砖讘讟 诇专讘谞谉 讻谉 谞"诇 谞讻讜谉 诇讬讬砖讘 砖讬讟转 专砖"讬 讝"诇 讜谞转讬讬砖讘讜 讻诇 拽讜砖讬讜转 讛转讜住驻讜转 讜讚讜拽 讛讬讟讘:

砖注专讬 转讜专转 讘讘诇

(诇讗 讗 诪砖谞讛) 讜讘讛讜爪讗转 住诪讚专.鈥斪懽∽ぷ� 讚讘专讬 讬诪讬 讬砖专讗诇 诇讙专抓 讛讜爪' 砖驻"专 讞"讗 爪讚 323 讻转讜讘: 讘拽抓 讬诪讬 讛讞讜专祝 讜转拽讜驻转 讬诪讬 讛讗讘讬讘 讻讗砖专 讬驻专讞 注抓 讛讙驻谉 讜转讞诇 讛转住讬住讛 讛砖谞讬讛 诇讬讬谉 讛诪砖讜诪专 讘讬拽讘讬讜 讬讞讜讙讜 讛讬讜谞讬诐 讞讙 讛砖讻专讜谉.

讚讬谉 讛诪谞讬讞 驻讬专讜转 诇讛讬讜转 诪驻专讬砖 注诇讬讛谉 转专讜诪讜' 讜诪注砖专讜'. 诪注讜转 诇讛讬讜转 诪驻专讬砖 注诇讬讛谉 诪注砖专 砖谞讬. 诪驻专讬砖 注诇讬讛谉 讘讞讝拽转 砖讛诐 拽讬讬诪讬诐 讜讗诐 谞讗讘讚讜. 讻诇 诪讛 砖讛驻专讬砖 注诇讬讛谉 讞砖讘讬谞谉 讻讗讬诇讜 讻讘专 谞讗讘讚讜 讜讞讜讝专 讜诪驻专讬砖:


诪转谞讬' 讛诪谞讬讞 驻讬专讜转 诇讛讬讜转 诪驻专讬砖 注诇讬讛谉 转专讜诪讜转 讜诪注砖专讜转. 诪注讜转 诇讛讬讜转 诪驻专讬砖 注诇讬讛谉 诪"砖. 诪驻专讬砖 注诇讬讛谉 讘讞讝拽转 砖讛诐 拽讬讬诪讬诐 讜讗注"驻 砖讗讬谞谉 诪谉 讛诪讜拽祝 讜讗注"驻 砖砖转讬讛谉 诇驻谞讬讜 讗住讜专 诇讛驻专讬砖 讘诇讗 讛讬拽祝 讚讻转讬讘 讙讘讬 转专讜诪讛 诪诪谞讜. 讚讛讬讬谞讜 诪谉 讛诪讜拽祝 讜诪讜拽诪讬谞谉 诇讬讛 讘转专讜诪讛 讙讚讜诇讛 讗讘诇 转专讜诪转 诪注砖专 诇讗 讘注讬 讛讬拽祝 讜讚讜拽讗 诪讚讗讜专讬讬转讗 讗讘诇 诪讚专讘谞谉 讘注讬 讗驻讬诇讜 砖转讬讛谉 诇驻谞讬讜 讚讙讝专讬谞谉 讗讟讜 转专讜诪讛 讙讚讜诇讛. 讻讱 驻讬专砖讜 讛转讜住'. 讜谞讞讝讜专 诇诪砖谞讛. 讗诐 讗讘讚讜 讛专讬 讝讛 讞讜砖砖 诪注转 诇注转 讚讘专讬 专讘讬 讗诇注讝专. 讜讛讜讗 专讘讬 讗诇注讝专 讘谉 砖诪讜注. 专' 讬讛讜讚讛 讗讜诪专 讘讙' 驻专拽讬诐 讘讜讚拽讬诐 讗转 讛讬讬谉 讘拽讬讚讜诐 砖诇 诪讜爪讗讬 讛讞讙 驻讬' 讻砖诪谞砖讘转 专讜讞 诪讝专讞讬' 讘住讜祝 讛讞讙 讜讛讜讗 诪转拽讜驻讛 讞讚砖讛 讜讘讛讜爪讗转 住诪讚专. 讜讘砖注转 讻谞讬住转 诪讬诐 诇讘讜住专 驻讬专砖 专砖"讬 讻砖讛谉 讻驻讜诇 讛诇讘谉 谞拽专讗讬诐 讘讜住专 讜讻砖讛诇讞诇讜讞讬' 谞讻谞住转 讜讙讚讬诇讛 讘转讜讻谉 讜砖讬讻讜诇 诇注爪讜专 诪讛谉 讻诇 砖讛讜讗 讛讬讬谞讜 讻谞讬住转 讛诪讬诐. 诇砖讜谉 讗讞专 讛讬讜 讻讜转砖讬谉 讛注谞讘讬诐 讻砖讛谉 讘讜住专 讜谞讜转谞讬谉 诇转讜讻谉 诪讬诐 讜谞注砖讬谉 诇转讜讻谉 讞讜诪抓 讜讟讬讘讜诇. 讜驻专讬讱 诪讗讬 诪注转 诇注转 专讘讬 讬讜讞谞谉 讗诪专 诪注转 诇注转 诇讘讚讬拽讛 讞讜砖砖讬谉 诇诪驻专注. 讜讗讬谉 讛诇讻讛 讻专"讗 讚诪转谞讬' 讚讞讜砖砖讬谉 诪注转 诇注转 讗诐 讗讘讚讜 讜转讜 诇讗 讗诇讗 讻诇 驻讬专讜转 砖转讬拽谞讜 注诇讬讛诐 诇诪驻专注 砖爪专讬讱 诇讞讝讜专 讜诇驻专讜砖 诪谉 讛住驻拽 讚讗诪专 专' 讗诇注讝专 讘谉 驻讚转 讞诇讜拽讬诐 注诇讬讜 讞讘讬专讬讜 注诇 专' 讗诇注讝专 讚转谞谉 诪拽讜讛 砖谞诪讚讚 讜谞诪爪讗 讞住专. 讻诇 讟讛专讜转 砖谞注砖讜 注诇 讙讘讬讜 诇诪驻专注 讘讬谉 讘专讛"讬 讜讘讬谉 讘专"讛 讟诪讗讜转:

